open-index/open-wikipedia-markdown huggingface dataset:
麪豉

**麪豉**（，），又寫作**麵豉**，或者叫**味噌**、**黃豆醬**、**磨豉醬**，係黃豆加鹽同麴發酵而整成嘅醬料。大中華同日本飲食入邊都會用到，唐餐通常用麪豉炆餸，日本餐就多數用嚟煲麪豉湯。

## 品種
*西京麪豉

## 餸菜
*麪豉豆腐

## 睇埋
*豆豉
*豆瓣醬
麪豉湯

**麪豉湯**（日文：**味噌汁**）係日本湯，材料有海帶（昆布）、柴魚、麪豉（味噌）。
海帶

**海帶**，又叫**昆布**，係褐藻門植物，可以食得，譬如整海帶綠豆沙、煲日式麵豉湯。
睏唔着

**睏唔着**，又叫**失眠**，係成晚睏唔着覺嘅病，會令人唔夠精神，日頭都見攰。
## 睇埋
*唔夠瞓
汀九

**汀九**（**Ting Kau**），香港一地，亦係一村，喺荃灣西面。汀九有汀九橋去青衣。
中華基督教會基協中學

**中華基督教會基協中學**（**The Church of Christ in China Kei Heep Secondary School**）原名**中華基督教會基協工業中學，**係香港一中學，喺九龍黃大仙區，中華基督教會香港區會主辦，係基督敎學校。學校有中一到中六各級，男女校。

## 歷史
學校原名中華基督教會基協工業中學，一九六三年創立，係間工業中學。一九九七年九月，改爲文法中學，改名中華基督教會基協中學。

類:中華基督教會中學
馬耳

**馬耳**係唐字，可以指：
*馬嘅耳。
*牛脷酥，福建叫牛脷酥做馬耳。
*馬耳 (小食)，福建福州傳統小食，用糯米整，炸成麻花形，面頭落白糖。
鴨仔蛋

**鴨仔蛋**（，英文：Balut）係中國南方以及東南亞菜餚嘅一種。將孵咗15至18日就嚟孵成雛鴨嘅鴨蛋用水煮熟，敲開蛋殼，加入調味料（例如胡椒鹽或越南芫茜），用匙羹𢳂嚟食。食嘅時候連同鴨仔嘅毛同骨一齊食。中國南方（如浙江紹興）、越南、菲律賓等地都有呢種菜色，但唔係好多人接受得到佢。
麻浦大橋

**麻浦大橋**係南韓首爾一條橋，橫跨漢江，連住麻浦區同永登浦區。大橋喺1976年7月15號通車，全長1600米，高10米。喺1984年前，佢叫**漢城大橋**。
吐噶喇群島

**吐噶喇群島**係琉球群島北部（薩南群島）嘅一個群島。喺行政上屬於日本鹿兒島縣十島村。

類:日本嘅島
十島村

**十島村**係東海嘅吐噶喇群島由各島組成嘅一個自治體、其中最重要的島嶼喺中之島。
烏爾古爾山

**烏爾古爾山**（Urgull）係西班牙巴斯克大區城市聖塞瓦斯蒂安嘅一座山丘，高123米，位於市中心半島北端，西面係貝殼灣，東面係烏魯梅阿河。

喺12世紀初起緊個城市嗰時，座山係軍事防禦要地。山頂係莫塔城堡，一個小教堂同一個12米長嘅耶穌雕塑（1950年），俯瞰住海灣。

## 參攷
*San Sebastián, Monte Urgull (planetware)

類:西班牙地理
巴斯克自治區

**巴斯克自治區**（巴斯克話：**Euskadi**，）喺西班牙中北部，北臨比斯開灣，東北隔比利牛斯山脈同法國相鄰。巴斯克自治區包括阿拉瓦、基普斯誇同比斯開三省，首府係維多利亞。巴斯克自治區喺1979年12月成立，面積7,234平方千米，人口2,124,846。喺相對孤立嘅山區，巴斯克人長期自治重好多次成功抵禦強敵（包括羅馬人、西哥德人同摩爾人）入侵。巴斯克至今仍然係西班牙獨立意識較強嘅地區，多次要求提高自治。

巴斯克人有獨特語言，同西班牙話冇關係，甚至可能唔屬於印歐語系。由於外來移民增加，巴斯克話喺巴斯克自治區已逐漸唔多人講。

## 文獻
嘜 (杯)

**嘜**（音譯自英文Mug ）係大柄嘅杯。

嘜係屋企常見嘅一種杯，一般用喺牛奶、咖啡、茶嘅熱飲。西方一尐國家有用嘜喺工作休息時用嚟飲湯。杯身一般係標準圓柱形或類圓柱形，杯身嘅一邊帶有手柄。手柄形狀通常係半圓。材質為通常係瓷、釉瓷、玻璃、不鏽鋼或塑料。一尐嘜由天然石整，賣得相對貴尐。
威廉二世 (德國)

**威廉二世**（**Wilhelm II**，）係德意志帝國最後一個皇帝，1888年繼位，1914年發動第一次世界大戰，1918年因為德國喺第一次世界大戰輸咗而被迫退位，之後流亡荷蘭。佢喺1941年死喺荷蘭。

## 出面網頁

類:末代君主
同盟會

**中國同盟會**，簡稱**同盟會**，係個革命組織，1905年响東京成立，目標係推翻滿清，建立民國，由孫中山、宋教仁、黃興、章太炎等人領導國內同海外華人。
快易通

**快易通**（**Autotoll**）係香港依家唯一電子道路收費系統，收過隧道費同過橋費。1998年由駕易通同埋易通咭兩套獨立系統合併而成。
東沙

**東沙**（）係南中國海嘅島，晌高雄西南240海里，依家由中華民國政府管，隸屬高雄市旗津區，而中華人民共和國政府就宣稱有嗰度主權，隸屬廣東省汕尾市。東沙經常被誤會係一個群島，但實際上佢只係單丁一個島。

2007年成立嘅東沙環礁國家公園就包含咗東沙。2012年國立中山大學東沙國際海洋研究站喺東沙成立。

## 參考
南沙群島

**南沙群島**係响南中國海中南部嘅群島，包括超過230個島、珊瑚礁同沙洲。依家呢一帶主權有爭議，中華人民共和國、中華民國、汶萊、馬來西亞、菲律賓同越南政府都話有份。

## 名
唐人叫做「南沙」。西人叫法多數係「Spratly」。越南人叫做「長沙群島」（）。

## 睇埋
* 三沙 (市)
** 中沙群島
** 西沙群島
* 東沙群島

## 出面網頁

* 
* 《南海諸島新舊名稱對照表》，中華民國內政部，1947年10月
西沙

**西沙**係南中國海群島，晌文昌東南180海里，依家由中華人民共和國政府管，而中華民國同越南政府都宣稱有嗰度主權。

## 出面網頁
*
喉糖

**喉糖**係一種藥用嘅糖，用嚟含喺口慢慢溶，可以潤滑同舒緩喉嚨嘅發炎組織。
## 用途
感冒時可以消除喉嚨嘅不適，重可以幫個口殺菌，達到消除口臭嘅效果。另外如果用咬嘅話，效果冇咁好。
亞歷山大二世 (蘇格蘭)

**亞歷山大二世**（中世紀蓋爾文：Alaxandair mac Uilliam，）係蘇格蘭國王，1214年登基，之後就做國王一路做到1249年過身。

亞歷山大二世任內先係支持英格蘭貴族起兵反對英格蘭國王無地王約翰，之後又喺1237年同英格蘭國王亨利三世簽訂《約克條約》。正式劃定英格蘭同蘇格蘭之間嘅永久邊界。

## 出面網頁

類:蘇格蘭人
甲型肝炎

**甲型肝炎**（，簡稱：**甲肝**，英文：Hepatitis A），舊稱**傳染性肝炎**（英文：**infectious hepatitis**），係一種喺人類分佈廣泛嘅病毒性肝炎，有傳染性。

## 病原體
甲型肝炎病毒係一種冇外殼、單鏈嘅核糖核酸病毒，佢屬於微小核糖核酸病毒科肝病毒屬。佢係喺世界上造成急性肝炎嘅最重要病原體。喺衛生條件好嘅國家極少接觸到呢種病毒。呢種病毒抗高溫、酸鹼嘅能力非常高。佢一般通過接觸或食物同水嘅途徑傳染。因此喺公共衛生同家庭衛生差嘅地區感染率相當高，甚至可達100%。

## 分佈
甲型肝炎喺東南亞、俄羅斯、中東、地中海地區、成個非洲同中美洲以及南美洲好常見。

## 傳播
甲型肝炎通過消化道傳播，比如通過手摸到糞便或者尿，然後摸口。緊密嘅身體接觸、唔乾淨嘅食水同煮唔熟嘅嘢食、糞便污染嘅食物係最常見嘅感染途徑。尤其係用糞便施肥嘅蔬菜同海產（比如貝殼等）非常容易感染甲型肝炎。

## 過程
甲型肝炎潛伏期15至50日，平均28日。急性甲型肝炎可以維持數週以至數月。與其它病毒性肝炎相比，甲型肝炎比較緩同，尤其兒童嘅病狀一般比較輕，有時甚至完全冇病狀。甲型肝炎唔會轉化為慢性，因此唔會導致肝臟長期被破壞。甲型肝炎最容易感染嘅時候係病狀爆發前一至兩個禮拜。但係好返之後嗰一個禮拜都有機會惹到人。雖然大多數病人唔使入院，但係有大概十分一病人係要入院治療。治療時間一般係四至八個禮拜（極少達18個月）。

## 症狀
潛伏期後病人會噁心、嘔、肚痛、發熱、肚痾、精神不振，一般甲型肝炎冇黃疸，少數有嚴重黃疸，尿顏色深，有可能發生膽汁堵塞。

## 診斷
當病人因肝炎症狀就醫時，幾乎為血清IgM Anti-HAV，因此敏感度極高。IgG Anti-HAV出現時間較慢，急性甲肝發病三個禮拜後呈陽性，標記可持續多年，但只係代表感染過甲肝同埋有免疫力，但證明唔到急性或者感染時間。

## 預防或治療
針對甲型肝炎可以用接種疫苗來預防或治療。以前疫苗係被動疫苗，近來亦有主動疫苗。疫苗要分三次注射入肌肉，第二次喺第一次後兩個禮拜注射，第三次喺半年後。一般完成兩至三次接種後，疫苗嘅保護力大概係6~8年。依照世衞顯示，12個月以下幼兒唔可接種甲型肝炎疫苗。

## 睇埋
*1988年上海市甲型肝炎大流行

## 出面網頁
*微生物免疫學-Picornaviridae(小RNA病毒科)
坎努斯

**坎努斯**係芬蘭嘅城鎮，嘅芬蘭西部，距離上維耶斯卡38公里，由中博滕區負責管轄，面積470.65平方公里，2012年人口5,706，其中大概99%嘅居民嘅母語係芬蘭話。

## 出面網頁
*Town of Kannus – official website
上維耶斯卡

**上維耶斯卡**係芬蘭嘅城鎮，喺芬蘭西部，距離奧盧38公里，由中博滕區負責管轄，面積573.12平方公里，2012年人口14,307，其中大概99%居民嘅母語係芬蘭話。

## 出面網頁
* Town of Ylivieska – Official website
* Map of Ylivieska municipality
* Map of downtown Ylivieska
* The Home Region Museum of Ylivieska (in Finnish)
* Municipalities and administrative regions in Northern Ostrobothnia
* Oulu South region, regional development, tourism. etc. programmes
* Kalajokilaakso the local paper (in Finnish)
奧盧

**奧盧**（芬蘭話：**Oulu**；瑞典話：**Uleåborg**）係芬蘭北博滕首府，喺波的尼亞灣東岸嘅奧盧河嘅河口，係芬蘭北部嘅經濟同文化中心，亦係芬蘭北部最重要嘅工業同港口城市。
波的尼亞灣

**波的尼亞灣**（，）係波羅的海北部一個海灣。

## 簡介
喺芬蘭西岸同瑞典東岸之間，南面以奧蘭島同群島海（Archipelago Sea）為界。南北長725公里、東西闊80至240公里不等，平均深度為60米，最深處係295米，面積係117,000平方公里。波的尼亞灣由兩部份構成，南部係波的尼亞海（Bothnia Sea），北部係波的尼亞海灣（Bay of Bothnia）。

## 含鹽量
由於波羅的海同外海嘅海水交換不大，而且緯度高，蒸發量少，所以含鹽度低。而且海水含鹽度自波羅的海出口處向海內逐漸減少，令深入內陸嘅波的尼亞灣成為波羅的海含鹽量最低嘅海域，由南部嘅5-7psu，遞減至北部嘅2-4psu，為一。因為含鹽量低，容易結冰，所以冰封期長達六個月。
劂格倫海台

**劂格倫海台**（**Kerguelen Plateau**，**Kerguelen–Heard Plateau**）係個海底高原同埋海底火山火成岩區。 位處南極洲板塊，喺印度洋以南， 喺澳大利亞西南面約三千公里，有三個日本咁大。個高原海台由西北-東南方向延伸超過兩千公里，成個都浸喺水底。

高原由嘅劂格倫火山熱點產生，大約喺一億三千萬年前岡瓦納古陸解體之後開始。有丁豉嘅少嘅高原凸出海面，形成劂格倫群島、克島同麥當奴群島。克島同麥當奴群島間唔中有火山爆發。

## 攷
嶽麓柵蛛

**嶽麓柵蛛**（學名：*Hahnia yueluensis*）係柵蛛科柵蛛屬嘅動物。喺中國大陸，分布喺湖南等地。嶽麓柵蛛模式產地喺湖南。

## 參考資料
中沙

**中沙**係南中國海群島，晌西沙東南100公里，依家由中華人民共和國政府管，而中華民國同菲律賓政府都宣稱有嗰度主權。
丙型肝炎

**丙型肝炎**（粵讀：bing² jing⁴ gon¹ jim⁴，簡稱：**丙肝**，英文：**[http://www.forvo.com/search-en/Hepatitis%20C/ Hepatitis C]**）係一種由C型肝炎病毒（hepatitis C virus）所引起嘅病毒性肝炎，嚴重時會導致肝癌。

## 病原體
丙型肝炎病毒簡稱為HCV，喺病毒分類上屬於正鏈RNA病毒，早期被認為係造成非A非B病毒型肝炎（non-A, non-B viral hepatitis）嘅主要致病因子之一。於1978年被發現，1989年通過基因技術首次獲得基因組序列。佢係一種45納米大、有外殼、單鏈核糖核酸嘅病毒，屬於黃病毒科中嘅肝炎病毒屬。根據1994年新建立嘅分類系統，HCV可分成六種唔同嘅屬型（Genotype）同30種亞型（subtype）。喺歐美同日本主要係第一型為主、第二型以日本、中國居多、第三型喺泰國、新加坡、同部份嘅印度較常見、喺埃及、中東同非洲中部主要係第四型，而第五型同第六型就喺南非同東南亞常見啲。丙型肝炎淨係會感染人同埋猩猩。

## 傳播途徑

傳播嘅途徑為腸胃道外傳播（parenteral transmission），同B肝類似，而最主要嘅傳播途徑係血液同體液。有施打藥物或者毒品習慣嘅人（如共用針頭）通常係得到C肝嘅高危險群，大約70%嘅感染者都有注射毒品嘅習慣。使用唔乾淨嘅器械紋身或者穿窿亦係危險因素。隨住血液檢測進步，開發中國家而家喺輸血後感染HCV嘅風險經已大大降低咗。另外喺美國嘅一項統計結果顯示，輸血者嘅血液喺通過所有血液檢查之後，感染HCV嘅機率係103000分之一。除咗血液傳染之外，HCV亦可能會經由性行為同埋垂直傳染嚟傳播，喺HCV感染者嘅精液同陰道嘅分泌物入面可以檢測到HCV病毒，目前亦有一啲報告經已顯示性行為係可以傳播HCV嘅。另外HCV垂直傳染（通過母親傳染畀未出世嘅嬰兒）嘅機會亦係非常低，大約佔0%到12%左右。至今為止仍然有高達40%嘅感染者係由於不明原因而感染，所以似乎重有未知嘅傳染途徑存在。

## 分佈
估計目前全世界有1.7億攜帶病毒者或者患病者。

## 診斷
診斷方法係喺唔係由於酗酒導致嘅唔正常嘅肝功能嘅情況下通過蛋白質轉漬法驗證針對丙型肝炎病毒嘅抗體以及通過聚合酶鏈鎖反應驗證病毒嘅核糖核酸。假如只能驗證抗體而喺三個月內持續唔可以驗證病毒，就可以確定病人曾經被感染。目前只有通過活檢嘅方法來確定病況（對肝臟嘅損壞情況）。同其它病毒性肝炎唔同嘅係轉氨酶值無法用來判定病況。

## 疾病進程
### 急性C型肝炎
感染之後6到12個禮拜，少部份人會產生急性C型肝炎，其中25%嘅人會出現一啲輕微唔特別嘅症狀，包括鬱悶、食慾唔振、噁心等症狀，有時重會出現比較獨特嘅症狀，例如黃疸、脂肪痢，以及血清中ALT指數嘅升高。剩低75%嘅人，基本上都冇任何症狀嘅出現，另外感染HCV可能會產生急性猛爆性肝炎，但係機率係非常低嘅。

### 慢性C型肝炎
大多數感染HCV嘅人通常會轉變成慢性肝病，除非到咗末期，慢性C型肝炎通常係冇任何症狀嘅，ALT嘅指數亦通常係正常或只有輕微嘅升高，不過大多數嘅人肝臟組織經已有異常病變。喺1/4嘅情況下病人喺之後20年嘅病情逐漸惡化，導致肝硬化（hepatic cirrhosis），此外肝細胞癌（hepatocellular carcinoma）嘅可能性提高。

### 肝外病變
感染咗HCV之後除咗會影響肝臟之外，重會引起好多組織同器官嘅病變。最常見嘅病變係混合性冷凝球蛋白血症（essential mixed cryoglobulinemia），佢會同時出現紫斑症、虛弱、關節疼痛呢三種典型症狀。其它常出現嘅病變重有非何杰金氏淋巴瘤（non-Hodgkin's b-cell lymphoma）以及膜性增生性腎絲球腎炎（membranoproliferative glomerulonephritis）。出現喺皮膚上嘅病變係遲發性皮膚紫質症（porphyria cutanea tarda），典型皮膚症狀係皮膚易脆，而且喺日光曝曬部位，例如面、四肢、手背易有水泡、紅斑產生。

## 治療
目前（2004年）嘅治療方法係持續24至48週對病人混合使用PEGα干擾素同抗病毒藥利巴韋林（Ribavirin）。根據病人病毒屬型嘅唔同，治愈率係喺50%至80%之間。但係干擾素療法有好多副作用，尤其係對病人嘅心理有不良影響，可能會產生暴躁、憂鬱同恐懼等嘅心理狀態。影響治愈率嘅因素除咗病毒屬型之外，重有病人嘅年齡、性別、體重、病毒載量、患病時間同病毒對肝臟產生咗嘅破壞程度。

## 預防
到而家都冇有效針對丙型肝炎嘅免疫，唯一嘅預防措施係防止血液接觸。目前亦冇疫苗或者預防性治療，不過如果病毒喺被感染後半年內能夠被發現嘅話，一次24周長嘅干擾素療法可以喺90%嘅情況下喺疾病進入慢性前醫好丙型肝炎。

## 參考

## 出面網頁
*微生物免疫學-Flaviviridae(黃病毒科)
佩尼謝

**佩尼謝**（**Peniche**）係葡萄牙嘅一座城市。人口有28,164人，其中市區人口有15,600人。現任市長係統一民主聯盟嘅安東尼奧科雷亞桑托斯。全市管轄有六個區。係一座重要嘅漁港。


Peniche-82-Wellen-2011-gje.jpg
Santuário de N. Sra. dos Remédios - Peniche - Portugal (3504891255).jpg
Peniche-52-Kloster-2011-gje.jpg
Peniche-84-Fort-2011-gje.jpg
Peniche-76-Gleitschirmsurfer-2011-gje.jpg
Peniche-22-Felskueste-2011-gje.jpg
Peniche-16-Felskueste-2011-gje.jpg
Lighthouse of Cabo Carvoeiro 2 (44280457201).jpg


## 出面網頁

*官方網站

類:葡萄牙城市
Nike

**Nike**（官方發音：，喺英國有人讀；）係美國體育用品生產商，主要造運動鞋、運動衫、體育用品，以自己嘅品牌賣嘢，包括 Nike、Air Jordan、Nike Golf、Team Starter、Converse 等等。

Nike為世界多個足球會同國家足球隊提供波衫套件，包括阿仙奴、曼聯、巴塞隆拿、些路迪、祖雲達斯、巴西、荷蘭、葡萄牙、美國等。

Nike嘅郵寄地址喺俄勒岡州波特蘭市近郊嘅比弗頓，公司總部喺俄勒岡州華盛頓郡。Nike個名源自希臘神話勝利女神尼刻。

## 參考

## 出邊網頁

* 

類:道瓊斯工業平均指數成份股
Converse

**Converse**係美國一間波鞋公司，喺20世紀早期創立，公司喺2003年7月俾Nike公司收購。

## 歷史
1908年，**Marquis Mills Converse**喺美國麻薩諸塞州用個姓Converse開咗Converse膠鞋公司（Converse Rubber Shoe Company），專整男女鞋同童裝鞋嘅鞋墊。1917年，當時發表咗All-Star籃球鞋款，憑產品本身嘅優異特性，成為歷史上最出名嘅波鞋之一。第二次世界大戰時，Converse轉做整軍用嘅鞋、衫、靴等等，之後嘅1950年代同1960年代，Converse嘅波鞋好流行，攞到高中同大學運動員嘅歡心，Converse嘅鞋係當時必備鞋。
佩皮尼昂

**佩皮尼昂**（）喺法國南部朗格多克-魯西永地中海沿岸，係東比利牛斯省嘅首府。
## 史
佩皮尼昂自羅馬帝國時就有人住，但係到10世紀初才開始起鎮。之後，佩皮尼昂成為魯西永地區喺首府。1172年，魯西永吉拉爾二世伯爵將土地送畀巴塞隆拿伯爵。1197年，佩皮尼昂獲得部分自治權利。1258年，根據《科爾貝條約》，路易九世開始對佩皮尼昂進行封建統治。

1276年，阿拉貢王國、巴塞隆拿伯爵海梅一世建立馬略卡王國，佩皮尼昂成為馬略卡王國嘅首都。之後嗰幾十年，係佩皮尼昂歷史上嘅黃金期，係制衣、制皮、打金同其它奢侈品製造嘅中心。1285年，腓力三世喺征戰阿拉貢王國失敗咗回國時喺佩皮尼昂死。

1344年，佩德羅四世 (阿拉貢)再次將馬略卡王國同佩皮尼昂成為巴塞隆拿國嘅一部分。幾年後，由於黑死病傳染，有成一半人口死。1463年，佩皮尼昂俾路易十一攻佔。1473年，佩皮尼昂發生反抗法國統治嘅起義，最終俾人鎮壓。

分類:法國城市
朗格鐸-豪斯雍

**朗督-豪斯雍**（）係舊時法國東南部一個大區，南鄰西班牙同地中海。面積27,376km²，人口2,295,648。有奧德省、加爾省、埃羅省、洛澤爾省同東比利牛斯省。呢個大區2016年併入奧斯坦尼。
東比利牛斯

**東比利牛斯省**（）係法國朗格多克-魯西永管轄嘅省，東鄰地中海，南接西班牙。編號係66。
阿拉貢王國

**阿拉貢王國**（西班牙話：**Reino de Aragón**）係1035年－1707年時伊比利半島東北部阿拉貢地區嘅封建王國。阿拉貢位於西班牙東北部，因阿拉貢河而得名。

## 史
9世紀，法蘭克人驅逐呢度嘅阿拉伯勢力，建立阿拉貢伯爵領。925年併入納瓦拉王國。中世紀時係伊比利亞半島上主要嘅基督教國家之一。1035年納瓦拉王國國王桑喬三世死後，拉米羅攞到阿拉貢，成為獨立王國，叫拉米羅一世。1104年阿方索一世上位，王國嘅疆界向南擴展，到西班牙南部嘅格拉納達。1137年拉米羅二世將佢個女同巴塞隆拿伯爵拉蒙貝倫格爾四世聯姻，導致阿拉貢同加泰隆尼亞合併。1229年海梅一世進佔馬約卡島。冇耐又征服華倫西亞。1276年佩德羅三世繼位後征服咗西西里同撒丁島，阿拉貢王國成為地中海嘅強國。1416至1458年阿方索五世在位時，阿拉貢王國征服咗那不勒斯，王國擴大到去意大利。
地鐵飛躍道

《**地鐵跑酷**》（，又叫做“**Subway Surf**”、“**地鐵飆網者**”等）係一款運行響iOS、Android平臺上面嘅電子遊戲，由Kiloo同Sybo開發。

去到2013年3月，呢個遊戲擁有2,650萬日活躍用戶，總下載數1億3千萬次，Killo計畫響2013年達到2億5千萬次下載嘅目標。

## 玩法
響地鐵跑酷中，玩家會以細路仔Jake嘅身份躲避員警同獵狗嘅追捕，響三條鐵軌中穿梭，迎面將會馳來火車。玩家要響避開障礙物同員警嘅同時，儘可能拎多尐金幣。當玩家有一定數量嘅金幣之後，就可以買道具同人物。

## 開發歷史
呢個遊戲嘅預告影片響2012年9月響YouTube播放，同月登上App Store。 

## 平台
呢個遊戲唔可以響網上玩。之不過，玩家可以響社交網站臉書上同朋友分享成績。

## 道具
地鐵跑酷有磁鐵、飛行背包、雙倍得分、運動鞋、滑板等嘅道具，其中滑板可以響商店入面買唔同嘅款式。

## 版本一覽
*Subway Surfers (2012)
*Subway Surfers Halloween Edition (2012/10)
*Subway Surfers Christmas edition (2012/12)
*Subway Surfers World Tour: New York (2013/1)
*Subway Surfers World Tour: Rio (2013/2)
*Subway Surfers World Tour: Rome (2013/3)
*Subway Surfers World Tour: Sydney (2013/4)
*Subway Surfers World Tour: Tokyo (2013/5)
*Subway Surfers World Tour: Miami (2013/6)
*Subway Surfers World Tour: Paris (2013/7) 
*Subway Surfers World Tour: Beijing (2013/8)
*Subway Surfers World Tour: Moscow
*Subway Surfers World Tour: New Orleans
*Subway Surfers World Tour: London
*Subway Surfers World Tour: Mumbai
*Subway Surfers World Tour: Miami
*Subway Surfers World Tour: Seoul

## 遊戲升級任務
呢度寫嘅係地鐵跑酷入面，冚唪唥嘅升級任務：

## 外界評價
有尐玩家認為呢個遊戲操作流暢，色彩鮮艷，耐玩性高。但係有Candy Crush Saga嘅玩家認為，呢個遊戲唔夠Candy Crush Saga好玩。

騰訊數碼刊出過一篇報導，話地鐵跑酷係“高端、大氣、上檔次”嘅。

## 參考
尼日利亞國歌

**起身啦，國人！聽尼日利亞叫**（英文：**Arise, O Compatriots**）係尼日利亞嘅國歌，響1978年採用。

## 歌詞
:Arise, O compatriots,
:Nigeria's call obey
:To serve our Fatherland
:With love and strength and faith.
:The labour of our heroes past
:Shall never be in vain,
:To serve with heart and might
:One nation bound in freedom, peace and unity.

:O God of creation 
:Direct our noble cause
:Guide our leaders right
:Help our youth the truth to know
:In love and honesty to grow
:And living just and true
:Great lofty height attain 
:To build a nation where peace
:And justice reign.

## 譯做[[廣州話]]
:起身啦，國人，聽尼日利亞叫，
:為我哋祖國效勞，熱情、力量同忠誠。
:我哋英雄以前嘅辛勞，永遠唔會成為徒勞，
:盡心盡力咁效勞，國家享自由和平團結。

:上帝造萬物，引導我哋嘅偉業，
:指示我哋嘅領導，帮我哋青年知道真理，
:成長嘅熱情真誠可靠，生活嘅實在與正道，
:達到崇高嘅目標，建設國家實現平安公道。

## 出面網頁
* Nigeria: ''Arise, O Compatriots'' - Audio of the national anthem of Nigeria, with information and lyrics
* The Consulate General of Nigeria, New York. USA
古利亞親王國

**古利亞親王國**（格魯吉亞話：გურიის სამთავრო, Guriis samtavro）係格魯吉亞史上嘅一個政權。喺黑海同小高加索山脈之間，喺1460年代至1829年間由廿一位古利亞王室成員以今日格魯吉亞西南部嘅古利亞州為中心統治。親王國喺統一嘅格魯吉亞王國嘅解體過程中崛起，佢同鄰近嘅格魯吉亞諸邦同鄂圖曼帝國發生衝突，令領土時有變更。直到1829年俾俄羅斯帝國吞併前，佢一直有多多少少嘅自主權。
格魯吉亞文

**格魯吉亞文**（，格魯吉亞文：ქართული）係高加索話嘅一種，係格魯吉亞官方語言，喺格魯吉亞有三百九十萬人（總人口83%）作為第一語言，另外喺伊朗、土耳其、俄羅斯同美國等地，有20萬人用。

## 音系
格魯吉亞文一樣出名嘅特性係多複輔音。喺呢隻語言入便，超過四個輔音咁長嘅複輔音頗常見，甚至仲有部份複輔音係會將六至八個輔音拼埋一齊嘅，而且當中仲不乏一啲日常生活都有機會用嘅字詞，例子有
:

但係都要留意返，上述呢幾個例子，係特登揀咗複輔音最長嘅字詞嚟睇。格魯吉亞人日常用語亦有好多比較「正常」（複輔音由最多兩至三個輔音組成）嘅字詞。

## 睇埋
*複輔音

## 引咗

類:南高加索語系
小高加索山脈

**小高加索山脈**係高加索山脈中兩個主要山脈之一，同另一個山脈大高加索山脈喺蘇拉姆山脈相連後平行伸延，兩者平均相距100公里，西邊由科爾基斯低地所分隔，東邊就由庫拉河凹地所分隔。

類:山脈
阿拉加茨山

**阿拉加茨山**（亞美尼亞話：Արագած）係亞美尼亞西北嘅一座由安山岩、英安岩構成嘅火山，離首都埃里溫40公里。阿拉加茨山係亞美尼亞最高峰，喺埃里溫西北嘅阿拉加措特恩省。
阿拉加措特恩省

**阿拉加措特恩省**喺亞美尼亞東北，同首都埃里溫、亞馬維爾省、科泰克省、洛里省、希拉克省等省份同格魯吉亞、土耳其相鄰。
國際原子能機構

**國際原子能機構**（****）響1957年7月29日成立，係一個致力推廣和平用核能嘅國際組織。呢個機構同總幹事穆罕默德·埃爾巴拉迪響2005年10月6日獲得諾貝爾和平獎。

## 架構
國際原子能總署嘅總部響奧地利維也納維也納國際中心，有150個成員國。

***大會**（英文：General Conference）
***理事會**（英文：Board of Governors）
***秘書處**（英文：Secretariat）

### 大會
大會由加盟國嘅代表組成，職權有選舉理事國、新加盟會員國嘅申請案同意、預算案嘅通過等。

### 理事會
理事會由35個理事國構成。指定理事國指原子能技術比較進步嘅13個國家。日本總署響創立時被指定做指定理事國。

## 署長/總幹事/秘書長

## 參考
納華拉王國

**納華拉王國**（西班牙話：Reino de Navarra，巴斯克話：Nafarroako Erresuma，法文：Royaume de Navarre），原名**潘普洛納王國**，係一個控制比利牛斯山脈大西洋沿岸土地嘅歐洲王國。
## 睇埋
*納華拉
大高加索山脈

**大高加索山脈**係高加索山脈中兩個主要山脈之一，同另一主要山脈小高加索山脈喺蘇拉姆山脈相連後平行伸延，兩者平均相距100公里。

類:山脈
卡拉查伊－車刻斯

（）係俄羅斯聯邦主體之一，屬北高加索聯邦管區。1922年2月13號成立，面積14,100平方公里，人口439,470 (2002年)。首府車刻斯克。

喺大高加索山北麓，南鄰格魯吉亞，北鄰斯塔夫羅波爾邊疆區，西鄰克拉斯諾達爾邊疆區，東鄰卡巴爾達-巴爾卡爾共和國。
蘇拉姆山脈

**蘇拉姆山脈**係格魯吉亞嘅山脈，連接大高加索山脈同小高加索山脈，屬於高加索山脈嘅一部分，最高點海拔高度1,926米。鐵路同高速公路貫穿處喺海拔高度1,926米嘅山口，以連住格魯吉亞東同西嘅交通。

類:山脈
格魯吉亞王國

**格魯吉亞王國**（格魯吉亞話：საქართველოს სამეფო）係格魯吉亞史上嘅一個朝代，由巴格拉特三世喺978年建立。11世紀—12世紀係強盛時期。13世紀，俾蒙古攻。1340年代，王朝攞得返統治權。1366年開始，蒙古人再次征討，喺1466年，王國解體。
庫拉河

**庫拉河**（，格魯吉亞話：**მტკვარი**，阿塞拜疆話：**Kür** ）係高加索地區一條河，由土耳其東北，流經格魯吉亞，然後入阿塞拜疆，同阿拉斯河匯合，最後到裏海。庫拉個名源於突厥話。

類:亞洲河
類:土耳其嘅河

類:阿塞拜疆地理
姆茨赫塔

**姆茨赫塔**係格魯吉亞嘅古城，又係姆茨赫塔-姆季阿涅季州嘅首府，喺格魯吉亞東部，離首都第比利斯20公里，海拔高度460米，2014年人口7,940。
## 出面網頁
* Pictures of Mtskheta
* UNESCO World Heritage listing
* Mtskheta.ge - The Guide To Mtskheta
* Mckheta tours
姆茨赫塔-姆季阿涅季州

**姆茨赫塔-姆季阿涅季州**（მცხეთა-მთიანეთის მხარე）係格魯吉亞一個州，喺東部地區。面積6,785平方公里，人口94,573（2014年）。首府姆茨赫塔。
第比利斯

**第比利斯**（，中國史書有譯做**提弗利司**或**梯弗里斯**），係格魯吉亞首都，又係外高加索地區古都。2010年統計數字，第比利斯人口1,152,500人，市區人口有1,485,293人。

## 氣候
第比利斯屬副熱帶濕潤氣候，夏季比較炎熱潮濕。

## 圖集

Tbilisi-View from Hotel Ameri Plaza-04-2019-gje.jpg|城市風景
Tbilisi-Abanotubani-06-2019-gje.jpg|Abanotubani
Tbilisi-Aghmashenebeli-08-113-2019-gje.jpg|城内一條大街（Aghmashenebeli street）
Tbilisi-Europaplatz-16-2019-gje.jpg|歐洲廣場
Tbilisi-Festung Nariqala-06-2019-gje.jpg|Nariqala 堡壘
Tbilisi-Metekhi-Kirche-06-2019-gje.jpg|Metekhi 教堂
Tbilisi-Sameba-Kathedrale-30-innen-2019-gje.jpg|城内嘅主教座堂

	
## 參考

}
白羅斯國徽

**白羅斯國徽**（、）響1995年白羅斯全民公投通過後被人開始用，取代咗原有嘅徽號。國徽上面嘅彩帶圖案用咗同白俄羅斯國旗一樣嘅顏色，另外又有白羅斯版圖、小麥穗同埋紅色五角星等圖案。白羅斯國徽有時畀人叫做「白羅斯紋章」，不過因為國徽無咗一啲紋章學嘅元素，所以呢個係唔正確嘅稱呼。而家嘅國徽受到白羅斯嘅前身，即係白俄羅斯蘇維埃社會主義共和國嘅國徽影響到，兩者都因為咁樣而好似。除咗佢之外，唔少好似馬其頓共和國、塔吉克斯坦、烏茲別克斯坦同埋德涅斯特河地區等等而家用嘅國徽或者徽章，設計上都有前蘇聯時代嘅影子。

## 描述

### 設計
國徽嘅正中心係白羅斯嘅版圖，疊響金色同呈放射狀嘅太陽光上面。

### 象徵
國徽嘅內容無任何「官方」嘅象徵意義。目前嘅國徽只係用白俄羅斯蘇維埃社會主義共和國國徽嘅樣式做參考。兩者主要嘅差異係蘇聯時代嘅國徽包含咗一啲代表共產主義嘅象徵，而家嘅國徽就冇喇。

### 相關嘅法例

而家規範白羅斯國徽點用嘅法律響2004年7月5日通過咗，規定國徽要響指定嘅地點展示，呢啲地方包括咗白羅斯總統嘅官邸、白羅斯共和國國民大會議院同中央及地方政府官廳等等。唔單止噉，國徽重可以用響由政府印行嘅文件，當中包括咗白羅斯盧布、同官方等。

## 連出去
* President of the Republic of Belarus Official description of the National Emblem of Belarus
*  2004 Закон о Национальном Символика Республики Беларусь
*  1995 Закон о Национальном герб Республики Беларусь
*  Краткая история белорусской символики
*  Heraldicum - эмблем Республики Беларусь
珍珠

**珍珠**（），又寫**真珠**，係軟體動物整出嚟嘅珠，通常係白色，珠寶個「珠」就係指珍珠，係首飾其中一種主要材料。
威廉·巴倫支

**威廉·巴倫支**（**Willem Barentsz**，）係荷蘭探險家，1594年開始去搵條經北冰洋去中國做買賣嘅航線，中途病死咗，後人將新地島同斯瓦爾巴群島之間嘅海域叫巴倫支海做紀念。
男性連帶

**男性聯帶**或者**男性連帶**（남성연대）係韓國一個人權運動團體，係自由主義同男性主義嘅公民運動團體，由2006年11月26號創立嘅反Feminism男性解放連帶同2007年1月4號創立嘅女性部廢止運動本部合併組成，2008年1月26號之創設。初任首長成在基。男性連帶積極推動男性權益運動同女性部廢止運動。

## 參考

## 睇埋
* 男性差別
* 成在基
* 韓志煥
* 男性主義
* 徵兵制度

## 出面網頁
* 男性連帶 
* 反女性主義男性解放連帶 
* 女性部廢止運動本部 
* 韓男子投江自盡 電視台全程拍攝
* 그는 왜 여성부 폐지에 '목숨'을 걸었나? 머니투데이 2012.01.04
維圖斯·白令

**維圖斯·白令**（**Vitus Bering**，）係丹麥探險家，幫俄羅斯帝國海軍做考察，去到亞洲最東面，響嗰度病死咗。白令海峽、白令海、白令島、白令地峽同白令陸橋都係用咗佢個名嚟起。

## 出面網頁
Siri

**Siri**係一款喺蘋果公司iOS系統嘅人工智能助理。佢用自然語言處理技術，用家可以使用好自然傾偈同手機互動，可以
搵資料、查天氣、較手機日曆、較手鬧鈴服務。

Siri公司建立喺2007年，起初Siri係iOS中一個應用，重喺黑莓平台同Android開發Siri。蘋果公司喺2010年4月28號完成對Siri嘅收購。

2011年4 月10號，Siri第一次喺iPhone 4S連機推出，唔需要，亦唔可以分開下載。當時未有粵語版。2012年，iOS 6發佈，普通話版同粵語版Siri同時推出。當時粵語版嘅聲音名叫做「善怡」。依個亦都係iOS系統第一次會輸出粵字嘅時刻。

2018年，iOS 12推出，粵語版Siri亦都迎嚟重大更新，新增咗男同女嘅聲線，後面嘅引擎亦都有所改良。

## 參攷
Retina熒幕

**Retina熒幕**（）係一款蘋果公司設計嘅熒幕，清到睇唔到任何格仔。第一次用呢款螢幕嘅機器係iPhone 4，由喬布斯先生喺WWDC2010宣佈，其時解像度係960×640（326ppi）。。
## 參攷
花剌子密

**花剌子密**（**Abū ʿAbdallāh Muḥammad ibn Mūsā al-Khwārizmī**，）係波斯數學家、天文學家同地理學家。佢係繼3世紀丟番圖之後最深入研究代數嘅人，同時將十進制帶到去歐洲。

花剌子密有份推廣嘅代數論文喺813年至833年間編寫成《Al-Jabr（《完成與平衡計算之書》）》， 呢本書首次提供咗系統化解線性方程同二次方程嘅方法。佢喺代數嘅其中一個成就，就係佢示範咗點樣用配方法嚟解決二次方程，並且提供幾何證明。 因為花剌子密係第一個將代數視為一門獨立學科嘅人，並引入咗「簡化」同「平衡」嘅方法（即將方程式中被減數移到另一邊，意思係將兩邊相同嘅項目取消），佢被形容為代數之父或者創始人。英文字「algebra」就係由佢上述論文嘅簡稱（ ，）嚟嘅。 佢嘅名字亦衍生咗英文字「algorism」同「algorithm」；西班牙文、意大利文、葡萄牙文嘅「」；同埋西班牙文嘅「」同葡萄牙文嘅「」，兩個詞都係解「數字」。

喺12世紀，拉丁文翻譯咗al-Khwarizmi嘅印度算術教科書（），呢本書將各種印度數字編碼，並將十進制為基礎嘅位值記數系統介紹畀西方世界。 同樣，《Al-Jabr》由英國學者Robert of Chester喺1145年翻譯成拉丁文，喺16世紀之前一直係歐洲大學主要嘅數學教科書。

花剌子密修改咗托勒密嘅《地理學》，呢本書係2世紀羅馬博學家托勒密用希臘文寫嘅論文，列出咗唔同城市同地區嘅經緯度。 佢仲編寫咗一套天文表，寫咗關於曆法、星盤同日晷嘅作品。 al-Khwarizmi喺三角學方面作出重要貢獻，編制咗精確嘅正弦同餘弦表，仲寫咗第一本正切表。

## 生平

花剌子密嘅生平詳情唔係好清楚。伊本·納迪姆話佢出生喺花剌子模，一般認為佢就係嚟自呢個地區。

花剌子密係波斯血統，佢個名意思係「嚟自花剌子模」，呢個地區以前係大伊朗嘅一部分，而家係土庫曼斯坦同烏茲別克斯坦嘅一部分。

塔巴里話佢全名係穆罕默德·本·穆薩·花剌子模·馬朱西·庫特魯布利（阿拉伯文：）。「庫特魯布利」呢個稱號可能表示佢係嚟自巴格達附近嘅庫特魯布（卡特拉布），不過Roshdi Rashed否認呢個講法：

另一方面，David A. King確認佢嘅尼斯巴係庫特魯布，指出佢被稱為花剌子模·庫特魯布利係因為佢出生喺巴格達郊外。

關於花剌子模嘅宗教信仰，Toomer寫道：

伊本·納迪姆嘅包含咗花剌子模嘅簡短傳記同埋佢嘅著作清單。花剌子模大部分嘅工作係喺813年至833年之間完成嘅。喺穆斯林征服波斯之後，巴格達成為咗科學研究同貿易嘅中心。大約820年，佢被任命為智慧之家嘅天文學家同圖書館館長。智慧之家係由阿拔斯哈里發馬蒙建立嘅。花剌子模研究科學同數學，包括翻譯希臘同梵文嘅科學手稿。佢仲係一個歷史學家，經常被塔巴里同Ibn Abi Tahir呢啲人引用。

喺瓦西克統治期間，據講佢參與咗兩次去哈扎爾嘅使節團中嘅第一次。Douglas Morton Dunlop建議穆罕默德·本·穆薩·花剌子模可能同穆罕默德·本·穆薩·本·沙基爾係同一個人，後者係巴努·穆薩兄弟中嘅長兄。

## 疏仕
居魯士大帝

**居魯士大帝**（，波斯文：** کوروش بزرگ**，拼音：**Kūruš**，），即係**居魯士二世**，係波斯帝國阿契美尼德王朝第一位國王，響前559年到前530年期間在位。

征服咗米底王國之後，居魯士帶住阿契美尼德王朝去征服呂底亞同埋最後嘅新巴比倫帝國。佢仲率領一支遠征隊去中亞，發動咗大型軍事行動，被形容為「冇例外咁征服晒每一個國家」。 居魯士據講係喺同馬薩格泰人交戰時死嘅。馬薩格泰人係一個遊牧嘅東伊朗部落聯盟，佢哋住喺錫爾河附近。居魯士係喺公元前530年12月戰死嘅。 不過，雅典嘅色諾芬就話居魯士唔係打仗死嘅，而係返咗帕薩爾加德，呢個城市係阿契美尼德王朝嘅禮儀首都。 佢由佢個仔岡比西斯二世繼位，岡比西斯二世喺佢短暫嘅統治期間向北非進行軍事行動，征服咗古埃及、努比亞同昔蘭尼加。

對古希臘人嚟講，佢被稱為「大居魯士」（ ）。居魯士喺當時學者中特別有名，因為佢慣常尊重佢征服嘅地方嘅風俗同宗教。 佢對發展中央行政系統喺帕薩爾加德統治阿契美尼德帝國嘅總督有重要影響，呢個系統令到統治者同臣民都受益。 征服巴比倫之後，居魯士頒佈咗居魯士詔書，喺呢個詔書入面，佢授權同鼓勵猶太人返回之前嘅猶大王國，正式結束咗巴比倫之囚。佢喺希伯來聖經入面有俾人提到，仲因為佢喺回歸錫安呢件事入面扮演咗重要角色而喺猶太教入面留低深遠嘅影響。回歸錫安係猶太人返回以色列地嘅一次遷徙，係喺居魯士建立咗猶大行省之後發生嘅。之後佢哋重建咗耶路撒冷聖殿，呢個聖殿之前喺巴比倫圍攻耶路撒冷嘅時候被毀咗。根據以賽亞書第45章第1節， 居魯士被耶和華膏立為猶太教嘅彌賽亞嚟完成呢個任務；佢係唯一一個喺呢個身分受到尊崇嘅非猶太人物。

除咗佢對東方世界同西方世界嘅傳統有影響之外，居魯士喺人權、政治同軍事策略方面嘅成就都受到認可。阿契美尼德帝國喺古代世界嘅威望最終延伸到西方嘅雅典，喺嗰度，上流階級嘅希臘人將統治階級波斯人嘅文化某啲方面當做自己嘅文化。 作為波斯第一帝國嘅創立者，居魯士喺定義伊朗民族嘅國家身份方面扮演咗關鍵角色；阿契美尼德帝國喺將瑣羅亞斯德教嘅理念傳播到遠至中國方面發揮咗重要作用。 佢喺伊朗仲係一個崇拜對象，位於帕薩爾加德嘅居魯士大帝陵墓成為咗國家數以百萬計公民尊崇嘅地點。

## 生平
居魯士二世係居魯士一世嘅孫，阿爸係岡比西斯一世。

居魯士二世起初係安善王，之後喺前550年征服米底王國。之後佢又征服咗呂底亞王國同新巴比倫王國。

居魯士二世過身之後，由佢個仔岡比西斯二世繼位。

## 詞源

「居魯士」（Cyrus）呢個名係由希臘語嘅名Κῦρος（Kỹros）拉丁化而來，而呢個名再由古波斯語嘅「Kūruš」衍生出嚟。 呢個名同埋其意思喺唔同語言嘅古代銘文中都有記載。古希臘歷史學家克特西亞斯同普魯塔克都講過居魯士係源自太陽（Kuros），呢個概念被解讀為「似太陽」（Khurvash），因為同波斯語嘅「太陽」（khor）有關，而「-vash」係個表示相似嘅後綴。 卡爾·霍夫曼提出過另一個翻譯，認為「居魯士」係基於原始印歐語中「侮辱」呢個詞根，而解作「喺口頭比賽中侮辱敵人嘅人」。 另一個可能嘅伊朗語源解釋係「年輕人，細路」，類似於庫爾德語嘅「kur」（「兒子，細仔」）或者奧塞梯語嘅「i-gur-un」（「出世」）同「kur」（年輕公牛）。 喺波斯語同尤其喺伊朗，居魯士嘅名拼寫為（, ）。 喺聖經入面，佢嘅名喺希伯來語中係「Koresh」（）。 有啲證據顯示，居魯士可能係凱霍斯勞，一位傳說中嘅凱亞尼王朝波斯國王，同時係《列王紀》呢部波斯史詩中嘅角色。 

然而，有啲學者認為居魯士同岡比西斯（Cambyses）唔係波斯名，佢哋提出居魯士係埃蘭（Elam）出身，呢個名嘅意思係「佢施予關懷嘅人」，來自滅絕咗嘅埃蘭語。 其中一個原因係，儘管埃蘭語嘅名可能會以「-uš」結尾，但冇任何埃蘭語嘅文本拼寫呢個名係「Kuraš」，只係「Kuraš」。 同時，古波斯語唔允許名字以「-aš」結尾，所以對於波斯人嚟講，將原本嘅「Kuraš」改成更符合語法嘅「Kūruš」係合理嘅。 但係，埃蘭語嘅書記冇理由將「Kuraš」改成「Kūruš」，因為兩個形式對佢哋嚟講都係可以接受嘅。 因此，「Kuraš」可能代表咗最初嘅形式。 另一個學術觀點認為「Kūruš」係印度-雅利安起源嘅名，係為咗向來自阿富汗東部同印度西北部嘅庫魯同岡波賈傭兵致敬，佢哋曾經幫助征服咗中東。

## 家族歷史

居魯士嘅阿契美尼德家族可能係個波斯人部落嘅領袖。居魯士嘅祖先係泰斯佩斯，佢喺前十六世紀統治咗安善。

## 疏仕

## 出面網頁
九如坊

**九如坊**（英文：**Kau U Fong**），係香港一街，喺香港島，中環同上環交界山上。東面街頭車路，駁鴨巴甸街。街尾安和里會合，可以行樓梯上歌賦街。九如坊亦分出兩條街仔，叫**九如坊北**（**Kau U Fong North**）同**九如坊西**（**Kau U Fong West**）。九如坊北由街頭分出，九如坊西由街中分出，通去九如坊北。

九如坊同安和里，合稱**[[二奶]]巷**。

## 名
九如坊個「九如」，出自《詩經》，代表九種吉兆。

## 屋宇
*香港蘭桂坊酒店
*中區健康院
* 九如坊兒童遊樂場
* 林氏大廈
馬耳 (小食)

**馬耳**，嘢食一種，傳統小食，見於中國福建福州，用糯米整，炸成麻花形，面頭落白糖。

## 睇埋
*牛脷酥
夏慤

**夏慤**（慤讀確；英文**Cecil Halliday Jepson Harcourt**；），係管理香港嘅人。香港日治時期後，英軍接收香港，夏慤總理全港，及後由原本香港總督楊慕琦重新接手。
戴維斯 (總督)

**戴維斯 (總督)**可以指：
# 戴維斯爵士，第二任香港總督；
# 杜維·菲利·戴維斯，美佔菲律賓第九任文職總督。
獅人脂

**獅人脂**（粵讀：si¹ jan⁴ zi¹，英文：Sphingolipid）係脂肪嘅一種，英文『sphingolipid』呢個稱呼係根據埃及嘅獅身人面嚟命名，原因係發現嗰陣好神秘。
安和里

**安和里**（**On Wo Lane**），別名**二奶巷**，香港一里，亦係一巷，喺香港島中環與上環交界，係條山徑，上山通去九如坊同歌賦街，落山下通去皇后大道中。如今大道中口，喺陳意齋側邊。 

## 傳說
十九世紀，傳說香港富人，喺處安置二奶，送樓全幢做禮品。

又傳說，安和里個名，是來鴉片煙商嘅兩個女人，二奶「阿安」同大婆「阿和」。該名商人二奶生咗個仔，所以購置條里，並以二奶名排先、大婆名在後。後來大婆又生一子，商人買另一條巷，大婆名字行先、二奶名排後，命名為和安里。

## 註

## 出面網頁
* 安和里的傳說
* 安和里 - 香港特別行政區政府影視及娛樂事務管理處
搗蛋豬

《**搗蛋豬**》（）係款益智遊戲，由Rovio娛樂編寫，衍生自同公司作品《發嬲雀》。遊戲響二〇一二年九月廿七號發佈。玩家要用諗計，幫綠豬偷雀蛋。

家下喺iOS、Android、Windows同Mac OS X平台先至有得玩。

## 分級

## 簡介
響《搗蛋豬》入面，主角變咗做嗰啲綠豬，用數量有限嘅零件砌成畀豬搭嘅交通工具。

## 參考


## 出面網頁
*Rovio官方網站
*《搗蛋豬》官方網站
*搗蛋豬嘅Twitter
*搗蛋豬嘅Facebook
*搗蛋豬嘅微博

類:單機遊戲
類:iOS遊戲
類:Android遊戲
類:Windows遊戲
類:Mac OS遊戲
和安里

**和安里**（**Wo On Lane**），香港一里，喺香港島中環，蘭桂坊北面，南端街口，出德己立街中段，近和記棧鮮果店威靈頓公爵大廈同米蘭站。和安里北端，喺條小巷後街，通出威靈頓街。和安里嘅馬路來講，係的掘頭路，係泊車位。

和安里方便中環白領相約聚會午餐，而當地餐館停車上落貨，都喺𠲖度。

## 蘭桂坊
夜晚蘭桂坊遊客消費場所，都伸到和安里。所以蘭桂坊夜浦地，唔只蘭桂坊條曲尺斜路，亦包括和安里、德己立街、威靈頓街、雲咸街、仁壽里及榮華里等。依處酒吧、樓上舖食肆同娛樂場所林立。

## 屋宇
* 和安里土地廟
* 德和大廈（Tak Woo House）
* 和安樓（Wo On Building）
* 聯安樓（Luen On Building）

## 註
中環上環交界，有條安和里，大家個名好近。
論語

《**論語**》，四書之一。係孔仲尼門人輯錄佢同門生對談。朱熹揀出來一書，與《大學》《中庸》《孟子》合稱四書。
孟子 (書)

**《孟子》**係四書之一，記錄孟軻與各人對答。宋時朱熹揀爲一書，與《大學》《中庸》《論語》合稱四書。
中庸

**中庸**，四書之一，係《禮記》一篇，講求中和。宋朱熹將佢獨立一書，與《大學》《論語》《孟子》，合稱四書。
菓醣

**菓醣**（**fructose**），又寫**菓糖**、**果醣**、**果糖**，係醣一種，係單醣。菓醣見於種種生菓，因而爲名。菓醣與葡萄醣化合，變成蔗醣，係雙醣一種。
多醣

**多醣**（**polysaccharide**），係醣一類，由多個單醣分子，化合而成，係聚合物一種。如澱粉質就係。
蔗醣

**蔗醣**（，**sucrose**），又寫**蔗糖**，係醣一種，雙醣一種。佢見於蔗，所以叫蔗醣。蔗醣係非還原醣，水解後得到葡萄醣同果醣。

## 睇埋
* 蔗糖
* 甜度
蔗糖

**蔗糖**，係蔗或者甜菜煉出來嘅糖，係一種雙醣（葡萄糖+果糖），化學成分有蔗醣。蔗糖係最常見嘅糖，可以再煉出白糖、砂糖、黃糖、冰糖等等。

## 幾時開始有
甘蔗嘅原產地可能係新畿內亞，之後傳到去南洋群島同埋印度。喺公元前三世紀嗰陣由東南亞或東印度傳去中國嘅南部，當時嘅人都有飲蔗汁，《楚辭·招魂》入面都有提到，當時嘅人叫蔗汁做「柘漿」。
酮醣

**酮糖**（，英文：**Ketose**）係含有酮基嘅單醣。

## 睇埋
* 醛醣
* 乙烯
* 乙醇
* 甲醇
* 丙二醇
* 毒品
* 變性乙醇
* 乙醛
能劇

**能劇**，日本話叫**能**，係日本獨有嘅舞台藝術，戴面具演嘅歌舞劇 ，從鎌倉時代後期到室町時代初期之間創作完成。能喺日本代表性嘅傳統藝術，同歌舞伎一樣喺國際享負盛名。

## '''能'''
「能」呢個字原本唔係指某種特定既表演藝術，而係指任何唔模仿、唔滑稽、有故事既表演藝術。除咗猿樂（又叫做申樂）之外，呢個名亦都可以係其他表演形式，但係隨住猿樂既流行，猿樂幾乎等同能樂。到咗公元1881年（明治14年）隨著能樂社既成立，猿樂改名做能樂，能劇係一種靈異題材既歌舞劇。
能劇通常係用傳統文學既故事做基礎，將鬼神等既超自然力量人形化，然後由主人公講個古仔。能劇既面具、服裝同埋各種道具都係以舞蹈為基礎，需要訓練有素既演員同埋音樂家去表演。情感既傳達主要是透過傳統手勢，而標誌性既面具代表鬼魂、女人、神靈同埋惡魔等角色。文字係用中世日本語（日文：中世日本語, chūsei nihongo) 寫成，生動咁描述咗十二至十六世紀既普通人。能劇非常強調傳統，而唔係創新，受到家元（日文：家元，いえもと）制度既高度編纂同埋監管。
磷酸葡萄醣異構酶

**磷酸葡萄醣異構酶**，係酵素一種，喺醣解作用第二步中，催化葡萄醣-6-磷酸鹽異構化，變成菓醣-6-磷酸鹽。

類:酵素
亞歷山大港電車

**亞歷山大港電車**係喺埃及亞歷山大港嘅電車系統，1860年開，係非洲以至全球最古老嘅輕軌運輸系統。
*1號線 - Ramlh - El Nasr (Victoria)
*2號線 - Ramlh - El Nasr (Victoria)
*25號線 - Ramlh - Sidi Gaber El Sheikh
*36號線 - Ramlh - San Estefano
己醣

**己醣**（**hexose**），又叫**六碳醣**，係醣一種，分子有碳原子六粒。己醣都係單醣，按其有醛基定酮基，分己醛醣同己酮醣。
戊醣

**戊醣**（**pentose**），又叫**五碳醣**，係醣一類。戊醣都係單醣，按醛基定酮基，分成戊醛醣同戊酮醣。
庚醣

**庚醣**（**heptose**），又叫**七碳醣**，係有七個碳原子嘅醣，化學式係C7H14O7。庚醣都係單醣，按醛基定酮基，分成庚醛醣同庚酮醣。
高雄市私立中山高級工商職業學校

**高雄市私立中山高級工商職業學校**（Chung Shan Industrial & Commercial School），減筆**中山工商**（**CSIC**），舊名**高雄縣私立中山中學**，是中華民國一間高級職業學校，座落在高雄市，是台灣人數最多的中學。
囘祿

**囘祿**，亦寫**回祿**，唐人火神。囘祿光顧，亦喻火燭。

## 名
《左傳》「禳火於玄冥囘祿。」杜預曰「囘祿，火神。」《道教詞解》：「囘祿，祝融，南方丙丁之神名也。」

## 文
後人稱火災係囘祿。如「滿倉經籍，盡付囘祿。」其他如「囘祿光顧」，「遭囘祿燒唐舖」，「是時港地多囘祿」。
鴨巴甸街

**鴨巴甸街**（**Aberdeen Street**）**，**香港一街，喺中環上環交界，沿山而上。近皇后大道係樓梯，上到去威靈頓街，開始有車路。向上有九如坊街口，歌賦街口，結志街口，橫過荷李活道及士丹頓街，到堅道為止。

中央書院舊址在此街。
F大調

**F大調**係一個基於F音嘅大調，由F、G、A、B♭、C、D、E同F組成，調號有一個降號。關係小調係D小調，並行小調係F小調。

## 用F大調嘅歌
* 還是覺得你最好（張學友）
* 愛在深秋（譚詠麟）
* 深愛著你（陳百強）
火神

**火神**係信仰上，主宰火嘅神祇。唔少地方都拜火，火旣可用來煮食，又亦可以將一切，付諸一炬。

## 唐人
唐人嘅火神，有祝融與囘祿。
干諾道中

**干諾道中**（）係香港一條路，喺香港島中環一帶，原本喺填地海邊，後尾再填海，就變內陸。佢向上環伸延，叫干諾道西。干諾道中與干諾道西，合稱干諾道。

干諾道中近租庇利街交界以西起咗條行車天橋，叫林士街天橋；橫跨畢打街路口就起咗條地底行車隧道，叫畢打街隧道。干諾道中部份路段舊時係4號幹線一部份，直到2019年中環及灣仔繞道通車後畀佢取代。

## 名
干諾道個名係由干諾公爵而命名。干諾公爵係當時嘅太子，佢當時由印度返去英京倫敦，順便去訪港，主持填海典禮。《香港雜記》有講「一千八百九十年⋯⋯三月卅一號，英國太子偕夫人，由印度囘京順道遊港⋯⋯適是時塡海舉行，四月二號，太子親爲之下石，猶有天子親耕，皇后親蠶遣意。於是車君打起而言，曰：『港人久慕太子恩威，今者有勞貴手，他日者履道坦坦，當名以太子之名，不忘其始。』」
干諾道

**干諾道**（；），舊名**康樂道**，係香港一道，喺香港島，分成兩段：

* **[[干諾道中]]**，中環一段
* **[[干諾道西]]**，上環一段

## 名
干諾道以干諾公爵命名。干諾公爵係當時太子，當時由印度返英京倫敦，順道訪港。佢主持填海典禮。《香港雜記》有講「一千八百九十年⋯⋯三月卅一號，英國太子偕夫人，由印度囘京順道遊港⋯⋯適是時塡海舉行，四月二號，太子親爲之下石，猶有天子親耕，皇后親蠶遣意。於是車君打起而言，曰：『港人久慕太子恩威，今者有勞貴手，他日者履道坦坦，當名以太子之名，不忘其始。』」
遮打

**遮打爵士**（**Catchick Paul Chater**，又譯**車打**，），係亞美尼亞裔香港生意人（九龍倉集團、香港置地、DFI零售集團開山鼻祖）、政治人（行政、立法兩局議員）、賽馬發燒友（香港賽馬會34位創會會員之一），係19世紀末至20世紀初期嘅香港政商猛人，係香港賽馬會史上在位時間最長嘅主席（1892年開始做到1926年死）。

香港有遮打道同吉席街以佢命名，另外，香港冠軍暨遮打盃亦係紀念佢嘅賽馬錦標。

《香港雜記》尊稱佢為車君打。

## 出面網頁
*遮打爵士對香港賽馬發展的影響：香港地方志中心
類:香港馬主

類:下級勳位爵士
類:前香港行政局議員
類:前香港立法局議員
孟獲

**孟獲**（；生卒年不詳），三國時期益州建寧郡人。佢係蜀漢南方南中一帶嘅豪強（喺而家中國雲南一帶），入過雍闓嘅叛軍，後尾投降蜀漢，官至御史中丞。

喺三國演義度，孟獲講成係南蠻首領，佢聯合南方各部落侵擾蜀漢，最後由諸葛亮出馬收復咗佢。其中呢個收復過程係個好出名嘅古仔，叫做「七擒七縱孟獲」，即係話諸葛亮捉咗孟獲七次咁多，然後次次又放過佢，而諸葛亮噉樣做嘅目的係想令孟獲心服口服，最終令蜀漢南邊安定無事。喺七擒七縱之後，孟獲卒之臣服於蜀漢。

不過雖然小說入面係噉寫，不過喺正史入面，孟獲係漢人而非咩南蠻頭目。實際上佢係當地一方豪強，喺當地人度有好大嘅號召力。喺劉備死咗後，益州大族雍闓反叛，孟獲亦都侵埋去，最終要蜀漢出兵鎮壓。225年，雍闓殺咗，孟獲重喺度反抗，最後諸葛亮南征令佢服曬，而諸葛亮無屯兵喺雲南，而命令孟獲管理南方，因此最後佢做到御史中丞呢個官。

喺小說入面重寫咗孟獲嘅老婆祝融夫人同埋一系列嘅南中人物，不過呢啲都係小說爲咗豐富情節而創作嘅，喺史書度完全無根據嘅。至於七擒七縱，雖然諸如有一啲史書真係有寫，就連《三國志註》、《資治通鑒》都有記，不過而家嘅史家認爲，七擒七縱嘅地方彼此距離遠，雲南地方嘅地形又複雜，行軍再神速都唔會話食生菜咁易，而且個古仔係話諸葛亮春天出征，十二月就班師回朝，而喺當時去趟雲南都要三四個月，更加無可能短時間內喺呢七個地方打仗，所以而家認爲七擒七縱似乎係民間傳說多啲。

此外孟獲亦出現喺其他嘅文藝度。比如京戲《龍鳳巾》就有佢，兼有埋佢嘅女花鬘（作嘅），就話喺南征時佢嘅女捉咗，之後同關索拉埋天窗。而喺小說《孟獲與孔明》度，佢重同孔明變咗做老友添。

## 攷


類:三國人
丁奉

**丁奉**（；），字**承淵**（），廬江安豐人（而家河南固始），三國時期東吳要將。佢嘅細佬係丁封，有仔丁溫，都一齊做東吳將領。後生嗰時做小將，多次跟其他將領征伐，時時勇冠三軍，曾隸甘寧、陸遜、潘璋等人帳下，又驍勇又有計謀。後期解救壽春、誅殺孫綝，多次立功，從小將位置長成爲大將軍。

## 生平
丁奉出世喺廬江安豐（而家河南），佢開始自己嘅事業係憑住喺吳軍嘅服役，喺甘寧領下做個隊長小將，之後又轉屬過陸遜、潘璋。喺各個戰陣，佢都衝鋒打頭、戰鬥到好㷫，立低幾多戰功榮譽。之後丁奉做偏將軍，成爲三國時武將之一。佢自孫權時歸附孫吳，孫權死後佢歸附孫亮同孫休（喺《三國演義》中一路同員將徐盛一齊帶軍，但史實係徐盛好早過身）。

252年，孫亮即位，丁奉做冠軍將軍，封爵都亭侯。當年發生東興之戰，魏國派諸葛誕、胡遵打東興，吳國派諸葛恪帶軍上陣。當時諸將認爲，敵方聽聞諸葛恪來咗，自然會走夾唔唞，唯有丁奉話：「唔啱。對方動用佢境內許都、洛陽嘅大軍攻來，一定做咗計劃，點會無收穫就走呢？咪以爲敵人唔來，應該諗做好準備來打贏佢哋。」諸葛恪上咗岸後，丁奉同將軍唐咨、呂據、留贊一齊延山向西行。丁奉話：「而家我哋各位行遲咗步，若果敵方佔據地利，則好難同佢爭。」爲咗行快啲，佢自己帶住三千人抄近路。當時打北風，丁奉帶住三千人用咗兩日先佔據咗徐塘。當時天氣凍落雪，敵方將領開酒會，丁奉見佢前營兵少，對佢班部下講：「封侯獲賞，就喺今日！」於是叫士兵將重甲換成輕裝，帶短兵器上陣。敵人見到都笑，無防備佢哋。丁奉領兵突擊，破開前營陣線。啱好呂據大軍來到，魏軍潰敗。之後丁奉晉升爲滅寇將軍，封爲都亭侯（一說都鄉侯）。

255年，魏將文欽起事失敗投降吳國，丁奉任命爲虎威將軍，同孫峻去壽春接文欽，喺高亭同魏國追兵打。丁奉帶矛上馬，衝入陣中，斬首數百，繳獲軍器。之後封爲安豐侯。

256年農曆十月，孫峻死後，孫綝同呂據相鬥，孫綝落令畀丁奉同孫綝堂兄孫憲、施寬坐船去佔據江都，去討伐呂據。

257年，魏大將諸葛誕喺壽春投降吳國，魏軍包圍壽春。吳國先係派朱異、唐咨去救佢，然後派丁奉、黎斐去解圍。丁奉喺黎漿屯兵做前鋒，因爲戰功拜做左將軍。

258年，孫休即位。孫休同張布密謀誅殺權臣孫綝，張布話：「丁奉雖然唔擅長行政，但個人有智謀，可以成大事。」孫休召丁奉話：「孫綝作爲權臣權傾一時，會圖謀不軌，想同將軍你一齊誅殺佢。」丁奉話：「孫綝啲兄弟友黨好多，驚人心唔同，冇辦法一下子制服佢，可以喺臘會時，用陛下嘅親兵誅殺佢。」孫休用咗佢條計，喺會上請咗孫綝，而張布同丁奉向左右使眼色，當場誅殺咗孫綝。於是丁奉遷任大將軍，加持爲左右都護。永安三年（260年），假節領徐州牧。

263年，司馬昭嘅將領鄧艾去打蜀國，劉禪派人去東吳求救（演義寫爲諸葛亮嘅仔諸葛瞻寫信求救），老將丁奉帶軍去救蜀，辦法係帶軍去攻擊壽春，來牽扯魏軍，但救蜀唔成功。之後嘅吳主係孫皓，丁奉遷任右大司馬、左軍師。寶鼎三年（268年），孫皓命令丁奉同諸葛靚一齊去打合肥嘅司馬駿，丁奉同晉國嘅大將石苞通信，傾下閒偈，石苞因此撤職。建衡元年（269年），丁奉又帶兵去徐塘，去進攻穀陽。穀陽啲百姓知道咗後走曬，丁奉乜都得唔到。孫皓一嬲斬咗丁奉嘅導軍。

建衡三年（271年）丁奉過世。丁奉因爲有功而顯貴，逐漸爲人驕矜自傲。於是身後有啲人誹謗佢，於是孫皓追究穀陽件事，流放丁奉屋企人去臨川。

演義中就寫孫皓爲君荒淫，於是畀晉國討伐，司馬炎派杜預打東吳，嗰陣時丁奉已死，於是無咗骨幹，噉樣嘅因素合埋一份令東吳好快滅亡。

## 喺三國演義
喺三國演義，丁奉爲將時，佢受命同徐盛帶軍去追劉備同孫夫人嘅車隊，嗰陣劉孫二人諗定走返去荊州。就喺嗰陣時，孫夫人喺車度惡鬧丁奉同徐盛，丁徐兩個人都驚咗，放條路畀佢哋過。

喺呂蒙追殺關羽場仗度，丁奉共徐盛係共同追擊關羽嘅將領，佢哋夾份整到關羽戰死。丁奉嘅軍伏喺山坑，佢哋自山坑以撘（）地氣勢衝出，角鼓震天，圍困關公來打。

## 睇埋
*三國人物一覽
*三國演義虛構人物一覽
*三國演義虛構事件一覽

## 參攷資料
*
*

類:河南人
奉
阿爾巴尼亞文

**阿爾巴尼亞文**（Gjuha shqipe,  或 ）屬於印歐語系，用者係巴爾幹半島同東南歐嘅六百萬居民。有幾種方言，之間有一尐區別：Tosk，用喺阿爾巴尼亞南部，中部同喺希臘西北部嘅阿爾巴尼亞少數群體；Gheg（或Geg）用喺阿爾巴尼亞北部（包括首都地拉那）、科索沃同北馬其頓嘅阿爾巴尼亞人。阿爾巴尼亞話可能主要來源喺二千年前嘅伊利里亞話，同其他一尐印歐語系。
普里什蒂納

**普里什蒂納**（塞爾維亞話：Приштина/Priština，阿爾巴尼亞話：Prishtina/Prishtinë）係科索沃首都，喺科索沃東北部。普里什蒂納獨立前屬於塞爾維亞，係科索沃自治州嘅州政府所在地。普里什蒂納距離南面嘅馬其頓首都斯科普里大約80公里、離東北嘅塞爾維亞第三大城尼修約95公里。喺20世紀末期喺科索沃戰爭中有好大傷害，現家復興緊。
科索沃戰爭

**科索沃戰爭**即係1999年3月24號由美國話事嘅北約繞過聯合國唔經安理會授權，以「消除人道災難」為理由，打住「人權高於主權」旗號，向科索沃轟炸咗足足78日，直到同年6月10號。起因係1996年到1999年嘅科索沃解放軍獨立戰爭，同埋1998年到1999年嘅種族流血衝突，南斯拉夫政府軍侵犯阿爾巴尼亞人人權。

戰後科索沃俾聯合國托管，喺政治同經濟上都同南斯拉夫分開，後來更宣佈脫離南斯拉夫獨立。
坡勤半島

（，跟普通話音譯叫**巴爾幹半島**）係地緣政治同文化嘅名詞，指歐洲東南嘅亞得里亞海同黑海之間嘅陸地，詳細嘅範圍有唔同定義，有唔同講法。大約有55萬平方公里同大概5,500萬人口。喺古希臘時代，巴爾幹半島叫哈伊莫司（Haemus）半島。個名稱來自於一條由保加利亞到東塞爾維亞嘅巴爾幹山脈。

類:歐洲半島
炒米粉

**炒米粉**，減筆**炒米**，係菜式一種，拎米粉來炒。齋炒米無味，通常會加啲料。

## 種類
* 炒米，通常粥舖會有，香港街頭都有。又唔係無料，少少料，好似紅蘿蔔絲、芽菜之類。
* 星洲炒米，加咖喱，味辣。
* 廈門炒米，甜甜地。

## 同類
除咗炒米粉，亦有啲同類。
* 炒麪
* 炒河
* 炒貴刁
* 炒烏冬
* 炒腸粉
* 炒意粉
頭版

__NOTOC__ __NOEDITSECTION__





粵文維基百科
海納百川  有容乃大嘅自由百科



**有 <span style="font-size: 120%;"></span> 篇文章**






***'</div>
</div>
</div>

</div>

<div id="mp-contentboxes">
<div class="mp-box">
<div class="mp-box-header">***'





**[[Template talk:你知唔知|]]**
 



**是日靚畫**
 







***'</div>
<div class="entry-content mp-box-content" id="mf-itn" title="時人時事"></div>
</div>

<div class="hslice" id="yuewiki_GAMP">
<div class="entry-title mp-box-header">***'




****








**維基兄弟**
忌廉蘑菇湯

**忌廉蘑菇湯**（英文：Cream of mushroom soup）一種美國起源嘅湯，材料有忌廉、蘑菇碎同上湯。
青松觀路

**青松觀路**（英文：Tsing Chung Koon Road）係香港車路，響屯門新市鎮，1980年代跟住屯門河兩岸發展做新市鎮後，變做河畔西岸主幹道震寰路嘅輔助路，連接青山醫院、青松觀到大興邨。

## 參考
*香港街道地方指南1990（通用圖書有限公司出版 ISBN 962-7262-70-8）
*香港街道大廈詳圖2008（通用圖書有限公司出版 ISBN 978-962-8797-23-3）
大窩坪交匯處

**大窩坪交匯處**(第二代)（英文：Tai Wo Ping Interchange）係香港嘅道路分層交匯處，響筆架山南面山坡，即係九龍北面嘅大窩坪。

大窩坪交匯處總共交匯八條路：
*呈祥道：連接葵涌貨櫃碼頭同大埔道，香港7號幹線一部份。
*大埔道：連接界限街同琵琶山，後面嘅大埔公路通去沙田同大埔。
*龍翔道：連接彩虹邨同大埔道，香港7號幹線一部份。
*南昌街：連接深水埗南面同石硤尾、大窩坪，南北走向。
*歌和老街：連接九龍塘同大窩坪，東西走向。
*澤安道：澤安邨行車路。
*龍坪道：畢架山花園行車路。
*大窩坪道：連接南昌街同大窩坪，響澤安邨西面。

## 參考
*香港街道地方指南1989年5月版（通用圖書有限公司出版）
*香港街道地方指南1998（通用圖書有限公司出版）ISBN 962-7262-18-8
*香港街道地方指南1999（通用圖書有限公司出版）ISBN 962-7262-04-8
*香港交通·資訊網－部份停用路段幾問
*路政署－龍翔道及呈祥道改善工程
*香港年報1997－主要道路網絡改善工程
*立法會財務委員會工務小組委員會討論文件 1999年5月26日
神魔之塔

《**神魔之塔**》（）係一款喺iOS系統同Android系統行嘅轉珠遊戲。玩家要喺泰倫斯大陸中嘅民主國家萊卡瑟王國中冒險。玩家可透過七輪會總部以諾塔去探索主線劇情並於古神遺跡同競技場參與限時嘅活動同合作活動。

遊戲亦包括各種嘅合作、全新嘅活動。每週亦會設有不同既關卡活動。另外可透過主線、副線同昇華故事，展開故事嘅發展。

2014年頭，《神魔之塔》開發商Magic Feature Inc.（Madhead嘅控股公司）嘅21%股權以7,000萬美元（約5.42億港元）賣出。呢次交易令神魔之塔估值高達26億港元。

## 主線 - 以諾時代
萬物起源阿撒托斯同道羅斯喺宇宙中破壞同創造眾多生物而建立嘅泰倫斯大陸。後來，佢哋因不明原因消失，遺留「姆姆」嘅力量。

機械族領袖「龐貝」希望凝聚各物種、守護姆姆，創建和諧嘅世界。但係，嚟自元素所誕生名為「歸者」嘅種族出現，佢哋發現「姆姆」同自身起源息息相關，所以歸者夏馬西嚟到泰倫斯大陸，要求龐貝交出姆姆，但結果被拒絕。

為咗奪回「姆姆」，歸者對機械族發起戰爭，挑撥大陸族群間嘅爭執。大肆屠殺泰倫斯大陸物種。並以自身為藍本製造出劣化版嘅生命體—「代偶」。代偶忠誠咁為歸者服務，作為戰爭機器而存在。

紋龍蒼璧聽到消息之後，決定要保護各族，進入歸者領地，拯救被歸者捉咗嘅各族成員。佢聯同代偶一行，喺創造代偶嘅歸者口中知道咗所有代偶都被植入激發恐懼嘅術式，受到歸者嘅支配。

當中一名叫「依貝思」嘅代偶引起咗歸者「因其都」嘅注意。兩人互生情愫，依貝思有咗因其都嘅細路。依貝思因懷孕一事，俾恩莉兒捉住公開處刑。蒼璧一行費盡方法，總算救出依貝思，但所有反抗歸者嘅代偶亦失去咗自由，受困於歸者領地之中。事件中因其都出手為蒼璧同依貝思解圍。身為歸者嘅因其都為歸者所作嘅惡感罪疚，決定幫蒼璧反抗歸者，以終結遙古大戰。

後來歸者散落於各地、以神農為首嘅歸者創建咗封神仙境、一部份成為咗守護者、並興建以諾塔守護元素力量。令日後泰倫斯大陸得到繁盛嘅發展。

而依貝思有咗嘅細路，後來被龍卵所封印嘅前召喚師以諾，將對世界作出重要影響……

## 合作與代言活動
*陳妍希 ( 代言 )
*B. Duck
*迪士尼反派
*Bigbang ( 代言 )
*軒轅劍
*仙劍奇俠傳
*怪物彈珠
*列王的紛爭
*大富翁
*Crash fever
*霹靂布袋戲
*格鬥天王
*全職獵人
*幽遊白書
*為美好的世界獻上祝福
*Android
*Fairy tail
*聖鬥士星矢 ( 黃金十二宮篇 及 冥界篇 )
*Ultraman
*初音未來
*肯德基
*舒跑
*鋼之鍊金術師
*雪碧
*天元突破
*七大罪
*新世紀福音戰士
*Rockman X Dive
*鬼滅之刃
*天竺鼠車車
*哥斯拉
*幪面超人 
*我的英雄學院 
*銀魂 
*數碼暴龍 
*一拳超人 
*Spy Family 
*美少女戰士 

## 抄襲爭議
《神魔之塔》嘅戰鬥介面、屬性設計、轉珠介面、傷害計算公式、剋制屬性曾經係極度相似。亦同樣有好友隊長制度、友情點數、抽蛋制度。而召喚獸嘅動作設計同《龍族拼圖》召喚獸嘅動作結構好似，因此被指出同《Puzzle & Dragons》有好多相同嘅地方，俾網民嘲笑做「神抄之塔」。製作人曾建中透過媒體否認指控，指出佢哋喺製作遊戲時參考咗唔少遊戲，並講到新嘅諗法通常係基於舊有嘅想法而出嚟。雖然《Puzzle & Dragons》創辦者山本話唔會追究，但雙方支持者仍有好多爭拗。但喺 2021年嶄新時代後，大部分設計已經同 1.0 最初嘅版本有較大嘅分別，包括遊戲介面同抽蛋制度等。

## 參考

## 出面網頁
* 《神魔之塔》嘅官方網站
* 《神魔之塔》嘅App Store頁面
* 《神魔之塔》嘅Google Play頁面
蝴蝶谷交匯處

**蝴蝶谷交匯處**（英文：Butterfly Valley Interchange）係香港嘅道路分層交匯處，響九龍荔枝角蝴蝶谷側邊，係香港7號幹線出入口，分隔九龍深水埗區同新界葵青區。

蝴蝶谷交匯處總共交匯五條路：
*呈祥道（7號幹線）
*青山公路（葵涌段）
*青山道（出口）
*蝴蝶谷道（入口）
*青沙公路（8號幹線）

## 參考
*香港街道大廈詳圖2010（通用圖書有限公司出版）ISBN 978-962-8797-50-9
青田交匯處

**青田交匯處**（英文：Tsing Tin Interchange）係香港嘅道路分層交匯處，響新界屯門，係連接屯門公路同屯門新市鎮西北面良田嘅交通樞紐。

青田交匯處總共交匯兩條路：
*屯門公路（9號幹線）
*青田路

## 參考
*香港街道大廈詳圖2010（通用圖書有限公司出版）ISBN 978-962-8797-50-9
*立法會CB(1)639/07-08(05)號文件：立法會交通事務委員會屯門公路重建及改善工程及屯門公路近青田交匯處段道路擴闊工程
唐德街

**唐德街**（英文：Tong Tak Street）係香港新界將軍澳市中心嘅路，600米長，由唐明苑去到富康花園，兩邊建築多數係住宅同學校。
## 參考
*香港街道大廈詳圖2010（通用圖書有限公司出版）ISBN 978-962-8797-50-9
帝都大學

**帝都大學**係日本小說同卡通片成日提到嘅一間出名大學，大約嚮東京。而日劇拍「帝都大學」外景時，會借用京都大學或者東京海洋大學校園。

## 相關作品
*ON 異常犯罪搜查官 藤堂比奈子
*多謝款待
*無敵怪醫
*小梅醫生
*神探伽利略，係帝都大學法學部出身，帝都大學理工學部物理系第13研究室準教授。
*偵探伽利略
*伽利略系列
*使命與心的極限
*分身 (小說)
*伽利略的苦惱
*詐欺遊戲 (電視劇)
*鶺鴒女神
*神的病歷簿
*真夏方程式
*嫌疑犯X的獻身
*丸山誠治
*純情羅曼史
*白夜行，栗原典子，係帝都大學付屬病院藥劑師。
*詐欺遊戲
*女醫神Doctor-X ~ 外科醫·大門未知子
*拳願阿修羅
神探伽利略

**《神探伽利略》**（日文：ガリレオ，英文：Galileo），係日本富士電視台推理電視劇系列，改編自東野圭吾「伽利略系列」推理小說，由福山雅治主演，劇情講物理學家湯川學同刑警用科學原理來偵破似超自然現象案件。
密芝根州

**密芝根州**（又譯：**密歇根州****，**英文：**State of Michigan**；普通話：**密西根州**）係美國嘅一個州，1837年加入美國，首府係蘭辛，最大城係底特律。
## 攷
新墨西哥州

**新墨西哥州**（）係美國嘅一個州，1912年加入美國，首府聖菲。


Image:Big Costilla Peak.jpg
Image:Very Large Array, New Mexico.jpg
Image:San Felipe de Neri Church, Albuquerque NM.jpg
佛蒙特州

**佛蒙特州**（）係美國嘅一個州，1791年加入美國，首府蒙特佩利爾。


Image:Church in Newfane, Vermont fall 2009.jpg
Image:Burlington, Vermont.jpg
Image:Bartonsville Covered Bridge.jpg
威斯康辛州

**威斯康辛州**（），又叫**威斯康星州**，係美國嘅一個州，1848年加入美國，首府麥迪遜。
亞伯達

**亞伯達**（），簡稱**亞省**，係加拿大西部嘅一個省級政區，草原三省之一。亞省係加拿大三大產油省份之一，亦係兩大生產天然氣嘅省份之一。2021年全省人口 4,262,635人，佔全國 11.5%。全省原住民人數大約 324,000，佔全省大約 8%。

｢亞伯達｣ 呢個名並唔係原住民用開嘅名，而係紀念維多利亞女皇個女 。

## 攷

## 註
諾華斯高沙

**斯高沙省**，有時譯**諾華斯高沙**（，；英文用拉丁文名，拉丁文同法文意思都係 ｢新蘇格蘭｣），係加拿大嘅一個省級政區，首府哈利法斯。

## 註
紐芬蘭與拉布拉多

**紐芬蘭及拉布拉多**（；），又譯紐芬蘭與拉布拉多，係加拿大嘅一個省級政區，首府位於聖莊斯。

呢個省入面有個因紐特人嘅自治區，叫努那兹阿活。

## 歷史

早喺9000年前，已經有人類定居喺紐芬蘭，包括喺紐芬蘭島北部同拉布拉多定居嘅因紐特人，同埋喺紐芬蘭島南部同加士披半島定居嘅覓麥人（Miˈkmaq）。

1001年，北歐嘅維京人第一次到達紐芬蘭島，仲建立咗殖民地，但係由於原住民反覆攻擊，最後維京人被迫放棄呢個殖民地。1496年，效力英王亨利七世嘅意大利人佐雲尼·卡博托（Giovanni Caboto）喺紐芬蘭島嘅麗景角（Cape Bonavista）登陸（亦有其他講法，話佢喺今日屬於諾華斯高沙嘅地方登陸），第一次將呢個島命名為「紐芬蘭」，意思係「新發現嘅土地」。

1583年，紐芬蘭成為英國喺北美洲嘅第一個殖民地。1907年，紐芬蘭由殖民地昇格為自治領。一戰之後，紐芬蘭由於參與戰事、世界經濟大蕭條影響漁業、興建橫島鐵路等種種原因而導致債臺高築，喺加拿大唔肯出錢買拉布拉多嘅情況下，1933年，佢被英國單方面將佢降格變返做殖民地。

1948年，英國同加拿大安排咗一個假公投，第一次公投 44% 嘅紐芬蘭人㨂變返自治領（41% 㨂加入加拿大），但係話票數唔夠，第二次公投 52% 嘅紐芬蘭人揀加入加拿大，就話有好強嘅民意基礎，但係其實兩次公投㨂變返自治領同㨂加入加拿大嘅票數差距都一樣係大約 6000 票。1949年，英國 根據第二次公投結果將紐芬蘭併入加拿大。

紐芬蘭同魁北克之間一直就拉布拉多嘅歸屬而爭論不休。1927年，英國方面宣布拉布拉多屬於當時嘅紐芬蘭自治領。1964年，紐芬蘭政府單方面改稱自己為「紐芬蘭與拉布拉多政府」，同魁北克省關於拉布拉多歸屬嘅爭議亦都再次浮上水面。2001年，加拿大通過憲法修正案，正式將紐芬蘭省正式改名為「紐芬蘭與拉布拉多省」，確定咗紐芬蘭對拉布拉多嘅所有權。

## 參考資料
育空

**育空地區**（，簡稱**Y.T.**；法文同名，無簡稱或者簡稱**Yn**），係加拿大嘅一個領地，首府白馬。

## 註
西北地區 (加拿大)

**西北地區**（，，簡寫 **N.W.T.**；，簡寫 **T.N.-O.**；新式簡寫 **NT**），又叫**西北領地**、**西北地方**、**西北特區**，係加拿大嘅一個領地，首府黃刀。

## 註
努那活

**努那活**（，，意思係「我哋嘅土地」），或者**努那烏特區**，係加拿大因紐特人努那屹嘅一部分，亦係加拿大最新建立嘅一個領地，首府係伊卡路葉。

努那活地面總面積 183 6993.78 平方公里，係全加拿大面積最大嘅省級行政區，橫跨山地、中部同東部三個時區。根據2021年嘅人口普查，努那活嘅總人口 36858 人，絕大部份係散居各地嘅因紐特原住民。

由於嗰度嘅原住民原先根本冇簽過割地條約，喺1976年，加拿大因紐特人團結組織就向加拿大聯邦政府提出土地申索。1999年加拿大國會通過《努那活法案》同《努那活原住民土地所有權協議法案》之後，努那活喺同年4月1號正式脫離西北領地，成為獨立嘅省級領地行政區。

因為佢係透過土地申索而建立，所以又叫**努那活申索協議範圍**（）。

## 註

## 出面網頁
* 

## 參考資料
西澳洲

**西澳洲**（，縮寫：WA）又叫**西澳州**（對應普通話），簡稱**西澳**，係澳洲西部一個政區，首府暨最大城市係珀斯。

## 歷史
*西方人發現澳洲之前，澳洲原住民已經喺西澳生活咗四萬年。
* 1616年，有荷蘭航海家首次踏上西澳沿岸（之前來自印尼蘇拉威西島嘅望加錫人已到呢度採撈海參），西澳一帶於是被命名為新荷蘭。
* 1829年，英國人建立起澳洲第一個新殖民區—天鵝河殖民地。
* 1886年，西澳發現金礦，開啟咗西澳經濟嘅革新同自治運動，最終4年後白人全體選出問責政府。
* 1897年，珀斯新港口建設完成後，經濟發展迅速
* 1901年，西澳加入新成立嘅澳洲聯邦。

## 地理
西澳洲氣候主要係沙漠形，西南一角就係地中海氣候，與世隔絕嘅環境孕育出獨特生態。西澳亦係研究古生物學同地質學嘅理想地點—長期超穩定嘅大陸核構造保存咗全球數一數二古老嘅岩石（超過三十億年歷史），當地更曾出土疑似最古老嘅生命痕跡，亦喺鯊魚灣孕育著被譽為活化石嘅疊層岩。咁嘅地質為當地帶來極豐富礦產，主要有鐵礦、石油同金礦，開採佢哋更喺2019-20年度構成全國近半嘅出口收入。但古老貧瘠嘅岩質同埋乾旱氣候都令當地不宜發展農業。喺當地開墾須大量投資肥料同水資源。

### 城市
* **珀斯**（Perth，首府）：位於南緯31度52分48秒，東經115度52分58秒，155.47萬人
* 奧班尼（Albany）：位於珀斯以南408公里，2.22萬人
* 布魯姆（Broome）：位於珀斯以北2,100公里，1.4萬人（但喺旅遊旺季，人口增至約3萬）
* 班伯利（Bunbury）：位於珀斯以南175公里，5.9萬人
* 費利曼圖（Fremantle）：位於珀斯以南19公里，2.5萬人
* 傑洛頓（Geraldton）：位於珀斯以北424公里，3.4萬人
* 卡古利（Kalgoorlie）：位於珀斯以東北600公里，3.07萬人
* 曼杜拉（Mandurah）：位於珀斯以南72公里，7.3萬人
* 黑德蘭港（Port Hedland）：位於珀斯以北1,322公里，1.27萬人
* 紐曼（Newman）：位於珀斯以北1,178公里
* 赫特河公國

## 攷
杰維斯海灣領地

**杰維斯海灣領地**（），又叫**杰維斯灣領地**，係澳洲一個政區，面積係73平方公里，喺1915年由新南威爾斯畀咗聯邦政府，2016年人口係391。佢定義上唔屬於澳洲首都領地，不過司法同行政等等有好幾瓣歸後者管。

## 參考
荷屬安的列斯

**荷屬安的列斯**（）曾經係荷蘭响加勒比海嘅一個屬地，2010年10月10號正式解體。五個主要島嶼之後各自為政，但係仍然留喺荷蘭王國裏面。

五個主要島嶼入面，古拉索同荷屬聖馬丁地位升做自治國，同荷蘭本土、阿魯巴平起平坐；而博奈爾、聖猶士坦同薩巴就合組加勒比尼德蘭，直屬荷蘭本土。

荷屬安的列斯初頭包埋阿魯巴，1986年1月1號就率先脫離咗。

## 出面網頁

*
諾福島

**諾福島**（）係澳洲嘅一個屬地，喺新南威爾士州對出。人口1700，當中好多島民同皮特凱恩群島有淵源。

## 出面網頁

* Norfolk Island 
* Norfolk Island - Geoscience Australia 
* 
* Norfolk Island | island, Australia | Britannica.com
北馬利安納羣島

**北馬利安納群島**（）係美國喺太平洋嘅一個屬地，顧名思義喺關島北方其餘馬里亞納羣島島嶼，當中包括塞班島、天寧島同羅塔島。人口5萬。

最初屬於西班牙，之後俾德國買咗，一戰後由日本託管，再喺二戰後落入美國手中。

## 出面網頁

* 
* 
*
皮卡恩群島

**皮卡恩群島**（）喺南太平洋。雖然係英國屬地之一，但係由於人口不足60，冇對外公共交通，英國政府都唔多理佢，基本上貨幣同司法系統都外判咗畀紐西蘭。甚至總督都唔去當地，由駐紐高級專員（等同大使）掛名兼任算。

## 出面網頁

* 
*
波多黎各

**波多黎各**（）係美國喺加勒比海嘅一個屬地，官方語言係西班牙文同英文，不過主要講西班牙文。喺西班牙文入面，Puerto Rico嘅意思係「富饒嘅海港」。

## 出面網頁

* 
* 
*
聖海倫娜島

**聖海倫娜島**（，又譯**聖赫利納**）係英國喺大西洋嘅一個屬地，首府詹士敦。法蘭西皇帝拿破崙住過。

## 歷史
1815年滑鐵盧之役之後，法蘭西皇帝拿破崙退位，畀英國人押送到呢度。因為呢度夠遠，英國人驚拿破崙可再返歐洲，放佢喺度，徹底斷絕佢嘅野心。幾年之後，拿破崙喺度死咗。

## 地理
聖海倫娜島地理位置係南緯15°56'，西經5°42'。聖海倫娜本島面積121平方公里。

所有屬聖海倫娜島嘅島都係火山島，本島嘅最高點，戴安娜山（Diana's Peak）有823米，聖海倫娜島係熱帶海洋性氣候。島上有四十種其他地方冇嘅植物。

## 人口
聖海倫娜島嘅居民有非洲人後代同歐洲移民。

## 出面網頁

* 
* St Helena Online | South Atlantic News -A gap in media coverage of St Helena
*
冷岸群島

**冷岸群島**（），音譯**斯華巴群島**，國語譯**斯瓦爾巴群島**，係挪威嘅一個屬地，響挪威同北極點中間嘅北冰洋度。最大聚居點係朗伊爾城。

## 出面網頁

*
特克斯及凱科斯群島

**特克斯和凱科斯群島**（）係英國嘅一個屬地。由特克斯群島同埋凱科斯群島30多個島嶼組成，面積430平方千米。各島多係石灰石島，地勢低平。人口36,000人（2008年），多黑人。通用英文。經濟以漁業為主，有魚產品加工同製鹽業。首府戈頒城人口5,100（2004年）。

## 出面網頁

* 
*
英屬處女羣島

**英屬處女羣島**（），又譯做「**英屬維京羣島**」或者「**英屬維爾京羣島**」，係英國嘅一個海外領土，喺加勒比海，人口三萬。除咗係出名嘅避稅天堂，亦都係度假勝地。

## 出面網頁

* 
*
美屬處女羣島

**美屬處女羣島**（ 或者 **United States Virgin Islands**，縮寫USVI或者VI，），又譯做**美屬維京羣島**或者**美屬維爾京羣島**，係一群加勒比嘅島嶼，亦係美國喺加勒比海嘅一個非合併建制屬地（Organized Unincorporated Territory）。

美屬處女羣島地理上屬於處女羣島（）嘅一部份，位於細安地列斯群島（）嘅背風群島（）入面，美屬處女羣島嘅東邊係美國嘅波多黎各自由邦（），而美屬處女羣島嘅西邊就係英屬處女羣島。

美屬處女羣島係由**聖克羅伊島**（）、**聖約翰島**（）、**聖湯馬士島**（）三座主島，以及大大小小50座比較細嘅小島同島礁組成。美屬處女羣島嘅總面積為133.73平方英里（或346.36平方公里）。首府位於聖湯馬士島上面最大嘅城市莎樂阿馬利。

美屬處女羣島喺1754至1814年嘅丹麥-挪威聯合王國時期，以及1814年丹麥-挪威聯合王國解散後丹麥王國嘅時期，原本係叫**丹屬西印度群島**（丹麥文：Dansk Vestindien，），直到1917年丹麥根據《丹屬西印度群島條約》，以美金$25,000,000將群島賣畀美國之後改名，自此成為美國嘅其中一個非合併建制屬地。美屬處女羣島喺1954年根據《處女羣島建制修訂法》（）確立建制，至今舉行過6次美屬處女羣島制憲會議（1964年、1971年、1977年、1980年、2009年、2020年）。

截至2021年，美屬處女羣島估算人口為105,870，以非裔加勒比人後代為主。美屬處女羣島最主要嘅經濟活動為旅遊以及其相關行業。

## 語源
處女羣島呢個名係由探險家哥倫布喺1493年，根據聖烏蘇拉與11,000個處女嘅傅說，命名為「Santa Úrsula y las Once Mil Vírgenes」（中文：聖烏蘇拉與一萬一千處女）而嚟嘅。後嚟省略成為「處女羣島」。

## 歷史

### 同歐洲人接觸前

美屬處女羣島最初嘅原住民係西波內人（）同阿拉瓦克人（），有啲學者認為佢哋早喺公元前1000年以前已經喺島上居住。而加勒比人（或Carib）就大概喺公元1500年左右嚟到島上。

一般相信，第一個見到處女羣島嘅歐洲人，係喺1493年進行緊佢第二次遠航時嘅哥倫布，當其時哥倫布對處女羣島嘅稱呼，亦係今日處女羣島呢個名嘅由來。後嚟西班牙人喺1555年左右喺處女羣島度落腳，而英國同法國嘅移民就係喺1625年到達聖克羅伊島。再後嚟嘅時期就係由西班牙、法國、英國以及荷蘭各自所佔據各個島嶼嘅一段複雜嘅時期。

### 丹屬時期

丹麥-挪威聯合王國亦同樣對羣島抱有濃厚興趣，丹麥西印度公司喺1672年同1694年，分別喺聖湯馬士島同聖約翰島上落腳，並喺1733年向法國買起咗聖克羅伊島。群島喺1754年正式成為丹麥嘅殖民地，並被命名為丹屬西印度群島（丹麥文：De Ｄansk-Vestindiske Øer）。最初喺當地嘅貨幣叫丹屬西印度Rigdaler，後嚟喺1849年由daler所取代。島上嘅環境同氣候，被認為非常適合種植屬於產糖作物嘅甘蔗，於是當其時嘅丹麥就從非洲引入黑奴，並喺18世紀至19世紀早期大力發展當地嘅經濟。其餘嘅經濟作物包括棉花同藍染染料。而喺17至18世紀，亦有一定數量嘅猶太人喺丹屬西印度群島上面落腳。

### 美屬時期

## 地理

### 氣候

## 政治

### 司法系統

### 憲法

### 行政規劃

### 民族自決

### 美屬處女羣島嘅總督

### 執法部門
美屬處女羣島嘅執法係由美屬處女羣島警察局（，USVIPD）負責嘅。

### 軍事

## 經濟

### 個人入息

### 財政上嘅挑戰

### 旅遊業

### 其他經濟部門

### 政府

### 稅收同貿易

## 交通運輸同通訊

## 人口統計

### 人種 人

### 語言

### 宗教

### 健康
2010年，美屬處女羣島嘅全國平均預期壽命為79.61年，男性預期壽命為76.57年，女性預期壽命為82.83年。

### 教育

## 文化

### 音樂

### 傳媒

### 圖書館

### 公眾假期

## 運動

## 睇埋

## 參考


## 出面網頁

* 
*
華利斯同富圖納

**華利斯同富圖納**（）係法國喺太平洋嘅一個屬地，享有自治，下轄三個傳統王國。

## 出面網頁

* 
*
俞利

**俞利**（，；本名：，漢字：**權俞利**；）係南韓女歌手、演員同主持人，流行音樂女子組合少女時代成員，喺京畿道高陽市出世。2007年8月5號以女子組合少女時代出道，係隊入面嘅主領舞、副rapper同第三門面。	

俞利喺2001年獲得第一屆SM Entertainment青少年最佳選拔賽嘅「最佳舞蹈本賞」而成為練習生。經過咗五年又11個月嘅練習生時期，係第三位加入少女時代嘅成員。

## 出面網頁

* 
* 
*  
*  

類:少女時代
龍雲

**龍雲**（）原名**登雲**，字**誌舟**，彜族人，彜族名納吉鳥梯。喺雲南昭通出世。係中華民國嘅政治同軍事人物，雲南地方軍閥嘅舊首領，做過中華民國雲南省政府主席，主政雲南17年，被稱為「雲南王」。

## 保護西南聯大
龍雲主政雲南17年期間，畀咗雲南境內知識份子批評中央嘅言論自由，亦保護西南聯大嘅學術自由，《炎黃春秋》雜誌寫道：

## 打成右派
喺1957年嘅反右運動中，龍雲因為批判時事，對中共嘅老大哥蘇聯嘅專制嚴厲批評，被劃為右派份子，亦被列為中國少數民族出名嘅六大右派分子（龍雲〈彜族〉、黃現璠〈壯族〉、歐百川〈苗族〉、馬松亭〈回族〉、向達〈土家族〉、王毅齋〈回族〉）之首，1962年6月27號喺北京市病逝，死嗰時78歲。

## 註

## 出面網頁
* 雲南王龍雲的被困同出逃 / 貴州都市報數字報-2011年10月17日
利馬

**利馬**（西班牙文：**Lima**），南美洲國家秘魯嘅首都，又叫**王者之城**。佢位於秘魯西海岸線嘅中央，西面係太平洋，同海港卡亞俄組成利馬都會區。

利馬喺1535年1月18日由西班牙殖民者法蘭西斯克·皮澤洛建立，係秘魯嘅西班牙文化重地，著名嘅天主教建築包括16世紀嘅大教堂同埋聖・馬可仕全國大學。喺1500年代同1600年代，秘魯係西班牙語美洲僅次於波哥大同墨西哥城嘅經濟、文化重心。

## 名嘅來源
殖民者改利馬個名做*Ciudad de los Reyes*，意思係王者之城，因為呢個城奠基日喺1月6號（主顯節期間）。 不過，利馬（Lima）呢個當地名留傳落嚟，佢嘅來源做咗一個謎，有人話佢來自艾馬拉話嘅*lima–limaq*（即係黃花），亦都有人話佢來自蓋丘亞話嘅*rimaq*（講嘢），古讀音係IPA：['li-ma:]。現存最古老嘅西班牙文秘魯地圖，呢個城被同時標示做*Lima*同埋*Ciudad de los Reyes*。

喺清末，利馬有好多來自中國同日本嘅東亞移民。喺呢尐移民入面，有尐叫利馬做「黑鬼埠」。

## 史

1746年，利馬遭遇大地震，有相當多建築毀壞。

1997年4月22號，利馬因為日本大使館人質事件而成為國際焦點。呢件事僵持咗一百二十六日，政府部隊最後成功救出咗七十一個人質（有一個人質喺大髀中咗流彈之後，心臟病發而死），亦都擊斃咗十六個遊擊隊成員。

## 人口
近年來人口增加快速，1995年統計人口大約有612萬人，2000年嗰陣達到750萬人。氣候潮濕，氣溫宜人，夏天溫度好少超過31度，冬天就好少低過13度。

## 氣候同環境
利馬夏天溫度好少超過29度，冬天就好少低過12度，同開羅並列做世界上雨量最少嘅首都。雖然緯度低，但受到秘魯涼流影響並唔酷熱，易起霧少雨，同其他熱帶沙漠氣候嘅城市好唔同。




目前利馬嘅空氣污染好嚴重，所以喺度強制執行汽機車嘅廢氣排放檢查同埋推廣用電動車。

## 經濟
利馬城嘅工業包括有紡織、紙、油同埋嘢食。主要機場係豪爾赫·查維茲國際機場。

## 文化

利馬古城區係聯合國世界遺產之一。喺呢個古城區包括咗好大嘅聖法蘭西斯修道院地下墓穴（Convento de San Francisco），同埋裝飾嘅五顏六色嘅中央廣場（Plaza de Armas）、聖馬路丁廣場（Plaza de San Martin）同埋大教堂（Catedral）。

## 城市朋友
* 中國北京

## 參考

## 出面網頁
* Lonelyplanet介紹利馬
* 利马的电子地图
* 利馬國際機場
* 混濁的城鎮-利馬 - 有相
尼科西亞

**尼科西亞**（希臘文：**Λευκωσία**）係塞浦路斯首都，亦係北塞浦路斯政權嘅首都。

呢座城市最出名嘅體育會，係尼科西亞阿普爾。
貝魯特

**貝魯特**（；）係黎巴嫩首都，2023年人口大概240萬。

## 事件
* 2013年伊朗使館連環自殺式爆炸：2013年11月19號，位於貝魯特嘅伊朗使館外面發生連環自殺式炸彈襲擊，造成包括伊朗文化參贊在內嘅至少23人死亡，170幾人受傷。一個同國際恐怖組織阿蓋達有關聯嘅組織話對爆炸負責。
*2020年8月4號貝魯特大爆炸，至少207人死，六千人幾傷。

## 氣候
貝魯特屬地中海氣候，夏季炎熱少雨，春秋凍而多雨。

## 參考
安曼

**安曼**（）係約旦嘅首都。安曼喺約旦北部，西面係阿吉倫山地，人口大約280萬人。安曼係中東少數伊斯蘭教、基督宗教同其他少數宗教信仰無明顯衝突嘅地方。

安曼同附近降雨量極低，長期缺水。水源喺第二度嚟，所以農作物收穫唔理想，長期靠進口糧食。

## 氣候
安曼屬於半乾旱氣候。

## 人口

## 政區

## 相

Amman Hotel Regency.jpg
Abu Darweesh Mosque.jpg
PS-Amman 6535.JPG
Amman-06-Theater-2010-gje.jpg
Amman-20-Duftladen-2010-gje.jpg
Amman-76-Marktgasse-2010-gje.jpg
Amman-54-Gewuerzhandel-2010-gje.jpg
Amman-62-Gewuerzhandel-Koriander-2010-gje.jpg


## 友好城市
* 芝加哥

## 參考
華杜茲

**華杜茲**（），係列支敦士登首都，座落喺萊茵河河谷沿岸嘅一笪高地上面，總面積17.3平方公里，2019年總人口係5,668人。
葡萄糖試驗

**葡萄糖試驗**係一種透過驗血嚟決定血液入邊嘅葡萄糖含量嘅醫學檢驗，主要係用嚟診斷糖尿病。病人必須喺抽血之前嘅一段時間挨餓，而且唔能夠飲除咗水之外嘅飲料，咖啡因亦會影響實驗結果。如果病人喺挨餓期間食咗嘢，佢嘅血糖會升高，噉樣醫生就會認為佢可能有糖尿病。對於糖尿病人，經常嘅血糖監控係對病情嘅瞭解有幫助嘅。

依家總共有下便幾種唔同嘅葡萄糖試驗方法：
* 挨餓血糖測試（FBS），挨餓血漿葡萄糖測試（FPG）：要挨餓八個鐘
* 飯後葡萄糖測試（PC）：飯後兩個鐘
* 葡萄糖耐量測試：持續檢測
* 隨機葡萄糖測試

## 指標
### 挨餓血糖測試
4 到 7&nbsp;mmol/l（72 到 126&nbsp;mg/dl）屬於正常，持續 5.5 到 7&nbsp;mmol/l（101–125&nbsp;mg/dl）就要注意係咪有糖尿病，7&nbsp;mmol/l（126&nbsp;mg/dl）或以上就係有糖尿病嘅跡象。

挨餓十二個鐘，3.9 到 5.5&nbsp;mmol/l（70.2 to 100&nbsp;mg/dl）屬於正常; 5.6 到 7&nbsp;mmol/l（100 to 126&nbsp;mg/dl）就係有糖尿病嘅跡象。

### 飯後葡萄糖測試

飯後個半鐘，細過 10&nbsp;mmol/l（180&nbsp;mg/dl）屬於正常。

## 參考

## 睇埋
* 血糖
* 糖尿病
* 葡萄糖計
* 低血糖
* 高血糖
塔什干

**塔什干**（）係烏茲別克首都。

## 氣候
塔什干屬地中海氣候，夏季乾燥冬季多雨。

	
## 參考
丙酮酸脫羧

**丙酮酸脫羧**（）係一個將丙酮酸通過脫羧反應而產生乙酰協同酵素A 兼且釋放還原等效物還原型煙酰胺腺嘌呤二核苷酸同二氧化碳嘅遠離平衡自動催化生化反應。佢之所以叫做「鏈接反應」係因為佢架起咗糖酵解同三羧酸循環呢兩個重要代謝途徑之間嘅橋樑。呢個反應通常由作為有氧呼吸一部分嘅丙酮酸脫氫酶複合體所催化。喺真核生物入面，丙酮酸脫羧只喺線粒體基質發生；原核生物中嘅相似反應則係發生喺胞漿同質膜。

## 氧化脫羧
### 反應

呢個反應喺大多數生物入便好常見並作為去到三羧酸循環嘅鏈接。唔係好似葡萄糖解嘅反應噉喺胞漿進行，呢個反應喺線粒體進行。

A.丙酮酸同酶嘅硫胺素焦磷酸基團（TPP）相結合，硫胺素焦磷酸係維他命B1嘅活性形式。然後，丙酮酸上面嘅羧基變成CO2被攞走，形成羥乙基硫胺素焦磷酸。呢一步催化反應係喺復合體中嘅丙酮酸脫氫酶上便進行嘅。

B.羥乙基轉移到硫辛酰胺呢種協同酵素上，硫辛酰胺上嘅二硫鍵可作為氧化劑，於是羥乙基並俾佢氧化變成乙酰基，噉就形成咗一個硫酯鍵，而硫胺素焦磷酸變回原樣。

C.喺二氫硫辛酰基乙酰基轉基酶嘅作用下，攜帶著乙酰基嘅硫辛酰胺將乙酰基轉移到協同酵素A上形成乙酰協同酵素A。呢個係一個化學酯交換反應。

D.二氫硫辛酸被二氫硫辛酰基去氫酶催化脫氫，以再次回到氧化，同時氧化型黃素腺嘌呤二核苷酸變為還原型。

E.最後，還原型黃素腺嘌呤二核苷酸被酶催化，將氫轉移畀氧化型煙酰胺腺嘌呤二核苷酸，重新產生氧化型返到第四步。

### 意義
由丙酮酸脫氫酶複合體所進行嘅將丙酮酸變為乙酰協同酵素A嘅轉換尤其喺肝臟中係一個重要嘅反應步驟，佢切斷咗丙酮酸所有進行糖異生為葡萄糖以及作為轉氨基底物嘅後路。呢保證咗丙酮酸進入三羧酸循環作為氧化磷酸化嘅底物，或者轉變為檸檬酸以回到胞漿（三羧酸轉運系統）中以作為生物合成脂肪酸同類異戊二烯嘅底物。

總結：

#丙酮酸被脫羧
#剩低部分接到協同酵素A上形成乙酰協同酵素A

乙酰協同酵素A接下來被用喺三羧酸循環中。

### 其它生物
喺厭氧生物中嘅丙酮酸氧化脫羧同有氧過程有所唔同，原因係該反應嘅電子受體係鐵硫蛋白而唔係NAD+。該轉換係被一種硫胺素依賴嘅酶所催化，該酶亦可以催化協同酵素A酰化。該還原等價物喺氫化酶嘅作用下以產生氫氣嘅方式被氧化。

## 廣義嘅脫羧
上面所介紹嘅脫羧係特指丙酮酸嘅「氧化脫羧」。其實喺廣泛意義上話丙酮酸喺體內重有一種脫羧，即係丙酮酸嘅「簡單脫羧」。

所謂「簡單脫羧」同「氧化脫羧」，其區別係：簡單脫羧冇氧化還原反應，而氧化脫羧就需要煙酰胺腺嘌呤二核苷酸、黃素腺嘌呤二核苷酸等氧化還原受體。

丙酮酸嘅簡單脫羧係由丙酮酸脫羧酶所催化嘅，產生乙醛同二氧化碳；反應大致可分為四步：
# 硫胺素焦磷酸嘅活性碳原子對丙酮酸嘅羰基碳（中間嘅嗰個碳原子）進行親核攻擊，羰基氧同質子結合變成羥基；
# 羧基由呢隻共價化合物上脫去產生二氧化碳，形成咗共振穩定嘅碳負離子化合物；
# 碳負離子被氫離子質子化，形成羥乙基硫胺素焦磷酸；
# 羥基去質子化，硫胺素同羥乙基兩者之間嘅共價鍵斷開形成乙醛。

乙醛可以繼續喺乙醇脫氫酶嘅作用下產生乙醇。由葡萄糖通過糖酵解生成丙酮酸並產生乙醇嘅過程被稱為乙醇發酵，俗稱酒精發酵。

## 參考

## 出面網頁
*Notes on Pyruvate decarboxylation
*KEGG Pathway Database
艾直砵典乍

**艾直砵典乍**（**Eldred Pottinger**，）係英印人，係外交家同軍人。佢係首任香港總督砵甸乍個侄。佢喺阿富汗戰事，使佢成爲英國英雄。

佢1843年9月1號，喺香港任軍職。同年11月15號，病死喺香港總督府。

## 註
人造心

**人造心**係解剖學、生理學代替人嘅心因為喪失功能因整唔返嘅心，分別輔助人造心同完全人造心。

1985年12月18號，美國一個女人嘅人造心手術成功，係史上第一單成功嘅人造心手術。
閣麟街

**閣麟街**（**Cochrane Street**）係香港一街，喺香港島中環。街頂頭有中區半山行人自動電梯。街由皇后大道中開始，上至山腰擺花街同結志街路口。

## 名
閣麟，英文Cochrane，係以英國水師軍官閣麟命名。佢喺香港開埠早期，曾在香港駐守。

## 史
1901年8月14號挨晚，閣麟街34號成棟冧咗，做成43死。

## 註
閣麟

**閣麟**（**Thomas John Cochrane**，常寫**Thomas Cochrane**；），嚮1844至1865年英國水師軍官。

因佢香港開埠早年，曾守香港，香港中環有閣麟街，以佢命名。

嚮加拿大紐芬蘭與拉布拉多嘅聖約翰斯有條閣麟街，都係以佢命名。

## 佢做過
*1825年 Newfoundland Colony（即係而家紐芬蘭與拉布拉多）總督
*1839年 葉士域治國會議員

## 註
祖廟路

**祖廟路**（注意「廟」字有變音，）係廣東佛山嘅一條重要街道，成條路南北走向，南邊從體育路同衛國路嘅交界開始，一直去到蓮花路同親仁路嘅交界嗰頭。沿途有好多重要地標。

## 概要
全長大概1.3公里，闊16米，雙向4車道。

## 街名
祖廟路嘅街名來自祖廟，佛山嘅代表性地標之一。

## 經過嘅道路
呢度啲路嘅順序係從南去到北嚟排嘅，其中**加粗**咗嘅字係主幹道：
*體育路、**[[衛國路 (佛山)|衛國路]]**
***[[城門頭路]]**、**[[建新路 (佛山)|建新路]]**
*人民路
*蓮花路、親仁路

## 地標
### 古蹟
* 祖廟
* 泥模崗冶鐵遺址

### 文化
* 佛山圖書館；
* 佛山新廣場（2007年拆咗）。

### 商貿
* 興華商場（1982年開業）；
* 百花廣場（1997年開業）同百花總匯；
* 玫瑰商場（1984年開業，2010年拆咗）；
* 華僑大廈（正式名叫做「佳寧娜大酒店」）；
* 旋宮酒店。

## 交通
* 廣佛地鐵祖廟站。

## 參攷
黑鬼

**黑鬼**係個用於黑種人嘅無禮稱呼；唔配量詞或用「個」時輕度冒犯，換成「隻」會中度冒犯，講**死黑鬼**就重度冒犯。

## 析
「黑」指一種顏色，語義基本上屬中性，佢喺「黑鬼」入面附帶嘅負面意思純粹係個異族標籤，其層次同「白」喺「白鬼」之中嘅無異；雖然「鬼」本身貶義，但係經常被用嚟表達褒義，「鬼（仔／妹／佬／婆）」以及「鬼鬼哋」亦係堆微貶至微褒嘅詞語——故此「黑鬼」嘅意思唔算沉重。葡—安哥拉混血嘅澳門演員雷諾選用嘅綽號包括「黑鬼Joe」兼且樂於將其黝黑膚色用作喜劇題材；藏—哈尼—尼泊爾—漢混血嘅香港樂手劉俊豪因皮膚比朋輩較深色而被稱為「黑鬼」並且恆常以此為藝稱。

## 近義詞
### 英文
#### nigger

「nigger（擬音『**暱嘎**［粵拼：nik¹ gaa⁴］』）」係個用於稱謂黑人嘅英文詞，喺唔少場合極為惹火，主要原因係佢同過去白種人將黑種人用作奴隸之歷史產生嘅種族仇恨息息相關。

喺美國等英文國家，如果非黑人對黑人用「nigger」呢個詞，隨時引發衝突，甚至惹上官非，不過有啲黑人會以其變體「nigga」互相稱呼，喺呢啲情況該詞帶有市井式友好語氣。

由於「nigger」呢個詞侮辱性太強，2007年2月28號，紐約市議會通過咗一條動議：喺紐約市範圍內禁止再用呢個詞；同時建議格萊美獎主辦方拒絕對有呢個詞嘅任何作品頒發格萊美獎。

### 官話
#### 黑鬼
由於官話詞「黑鬼」經常被用作英文詞「nigger」嘅意譯，其附帶之恨意一般遠大於粵語詞「黑鬼」嘅。大體而言，現時官話之中嘅「鬼」比粵語之中嘅「鬼」惡意強烈得多；例如喺官話之中，「鬼子」依然頻繁被用嚟嚴肅噉蔑稱為咗自衞而要殺死或者驅逐嘅古今外敵——不過喺粵語之中，佢嘅類似用法已經式微，該詞語甚至週不時被攞嚟開玩笑。

#### 劣哥
官話詞「劣哥」係英文詞「nigger」嘅音譯，因此兩者嘅語意一樣。

#### 尼哥
官話詞「尼哥」係英文詞「negro」以及「nigger」嘅音譯，現時首末兩者嘅語意幾乎一樣。

#### 那個
官話詞「那個」本身同黑種人無關，然而佢有「nèige」呢個同英文詞「nigger」聽起嚟似似哋嘅常用發音……此雷同之處喺學術界掀起過激烈嘅種族中傷風波；不過有娛樂圈中人反而以幽默套路利用該議題。

## 參考

## 附加資訊
阿里斯托芬

**阿里斯托芬**（，約莫），古希臘喜劇作家，雅典公民。被人睇成係古希臘喜劇尤其係舊喜劇至重要忌代表。相傳寫有四十四部喜劇，家下重剩返《阿哈奈人》(The Acharnians 425 B.C.)、《騎士》(The Knights 424 B.C) 、《和平》(Peace 421 B.C)、《雀》(The Birds 414 B.C)、《蛤乸》(The Frogs 405 B.C)等十一部。被人叫做「喜劇忌老竇」。

關於渠忌生平我等知得好少。我等估渠向約莫前448年雅典忌一個市區出世，渠阿爸可能叫腓利普斯。由前430年到前428年阿里斯托芬受到好好忌戲劇教育，之後開始發表劇本。一開始嗰三部發表嗰時渠毋寫自己忌名。之後亦都成日用其他名發表劇本。總共寫咗44部劇，有四部可能毋係渠寫忌。

渠嘅作品始終涉及到嗰時忌人同事，成日將渠等戲劇化同添尐幽默入去。阿里斯托芬亦都成日引用其他詩人（例如歐里庇得斯）忌作品，阿里斯托芬成日批評，甚至乎嘲弄蘇格拉底等人，尤其係同克利翁敵對。阿里斯托芬向前426年忌作品《巴比倫人》入邊對克利翁忌描寫搞到克利翁告渠誣蔑城邦。但爾個控告無任何後果。兩年之後克利翁又試著去剝奪渠雅典公民忌權利，但亦都無成功。有人話阿里斯托芬忌老竇係由羅得島抑或埃及遷入忌，後尾先攞到雅典公民權利。

阿里斯托芬忌作品好多次向比賽入邊攞到最高獎，已知有六次第一，四次第二。渠忌喜劇《蛤乸》（前405年）甚至被允許向前404年再參加同一比賽，爾個係一個非常之高忌榮譽。前390年通過抓采被任命做首席執政官。

渠三個仔亦都係喜劇作家。前385年上下阿里斯托芬死喺雅典。渠成世大多數時間系向雅典過忌。短期渠亦都向前431年至殖民忌愛琴那島上邊住過。一尊同米南德向一齊忌雙胸像係阿里斯托芬唯一留低忌肖像作品。今日爾尊像向波恩忌博物館入邊展出。

阿里斯托芬之前都有非常之多忌喜劇作家，但阿里斯托芬剩返嗰十一個劇本，係家陣留低忌至早忌希臘喜劇。渠剩返嗰尐劇本入邊,前九部同渠之前忌喜劇叫**舊喜劇**，剩返後邊嗰兩部就叫**中喜劇**同**新喜劇**。

**舊喜劇**忌特征係有廿四個人忌歌隊，重成日有四到五個演員擔綱演出；結構上邊由「序場」（prologue）、「入場」（parados）、「妙想」（a happy idea）、「辯論」（agon）、「場次」（episodes）、「致辭」（parabasis）同「終場」（komos）組成。
膶

「**膶**」（）喺粵語入面一般指可以食用嘅動物肝臟，而間唔中都會指人嘅肝。

## 點解叫做「膶」
響粵語入面，「肝臟」嘅「肝」字同「乾」同音。廣東人覺得「乾」唔好意頭（例如荷包乾即係無錢，係生意佬最唔鍾意嘅；水井乾即係無水，係農夫大忌。），所以將「豬肝」講成「豬膶」，取其水頭夠「潤」嘅好意頭。

## 引咗

類:內臟嘢食
鑼機

**鑼機**（粵讀：lo4⁴⁽¹⁾ gei¹，英文：Milling machine）係一種主要用於金屬切削嘅機床，於1818年由包括埃里•惠特尼喺內嘅數位美國機械工程師共同發明。以鑼刀作為刀具加工工件表面呢種方法叫做**鑼**

廣東話人專用詞
鑼或囉此字源自香港式工程人員英語中文譯音Rotary cutting tools

鑼機用來切削平面，或者用特殊形狀嘅鑼刀鑼出成型表面、螺旋槽或齒輪嘅齒形等。鑼時，工件裝喺工作台上或分度頭等附件上，鑼刀作旋轉嘅切削運動，輔以工作台作進畀運動。

## 分類
**臥式鑼機**、

**立式鑼機**、

**龍門鑼機**、

**仿形鑼機**

**萬能鑼機**。萬能鑼機工作台可以喺水平方向旋轉一定角度，並附有立鑼頭等，應用範圍廣。

另外亦有**木工鑼機**，用於加工木材嘅各種成型表面同凹凸榫槽等，結構比較簡單。

## 鑼刀

鑼機所用刀具可分為
''立鑼刀''、''鍵槽鑼刀''、''三面刃鑼刀''、''齒輪鑼刀''、''角度鑼刀''、T型槽鑼刀、燕尾鑼刀、鋸片鑼刀等

鏜頭

* 可以用來洗T型槽、半圓槽、燕尾槽、倒角、R角、沉頭孔、中心鑽、金屬鋸、塘孔

## 鑼中嘅常見問題
喺鑼鑼作業質量可能會出現一啲挑戰。最常見嘅問題如下表所示：

## 鑼參數
### 切割速度
從可確定嘅，撳咗列公式刀具主軸每分鐘嘅轉速測定切削速度：VC係剪切速率，n為轉速嘅工具，DC係刀具直徑。

V_c \left [ \mathrm {m \over min} \right] = \frac{n\ \mathrm{[min^{-1}]} \times \pi \times \mathrm{D_c [mm]} }{1000 \left [ {\mbox{mm} \over \mbox{m}} \right] }

切割速度係決定刀具長度嘅主要因素。高速切削加工費時少，但刀具磨損亦快。加工工具同手冊嘅製造商提供適當嘅工具切割速度或固定期限嘅刀具壽命，例如，分上嘅關鍵數據。有時需要調整切割速度快，持續時間從唔同嘅工具同優化生產力，剪切速率值乘以修正係數。此校正因子同刀具嘅切削操作嘅長度之間嘅關係唔係線性嘅。

剪切率可能導致過度磨損非常快尖端嘅工具，公差加工損失尖端嘅塑性變形，喺一般情況下，工質變差。此外，切割速度太低可能會導致高達邊緣形成嘅工具，喺排屑同加工時間增加的困難，導致生產效率低同成本高加工。

### 旋轉速度
機床主軸嘅旋轉速度通常喺每分鐘轉速（RPM）表示。喺傳統嘅鑼機係一個有限嘅範圍內，對主電機同機變速箱嘅速度旋轉嘅速度取決於速度。喺數控鑼機，控制與反饋系統，喺任何速度嘅速度範圍內可以選擇噉嘅速度，最高車速。

該工具嘅轉速係成正比嘅切削速度同刀具直徑成反比。

n\ [\mbox{min}^{-1}]= {V_c \left [{\mbox{m} \over \mbox{min}} \right ] \times 1000 \left [{\mbox{ mm} \over \mbox{m}} \right] \over \pi \times D_c [mm]}

### 進畀率

### 切削深度同切削深度

切削深度同切削深度（P）係切屑從工件表面分離層嘅深度。通常以毫米（mm）表示

切削深度，主要取決於被加工材料性質,尺寸精度嘅要求，機床嘅剛性,據此選擇刀具嘅大小，尖端半徑同形狀。粗加工時,尖端半徑較小，以適應更高切深度同進畀率。精加工時，切削深度應該減小。

有效切割長度（LA）嘅最大值，直接關係到尖端邊緣嘅長度取決於切割深度（P）同位置角（κr）嘅

 la = p \times \cos ( \kappa_r )

### 加工時間
鑼機計算加工時間時，必須考慮到被加工件,刀具。呢個長度取決於鑼嘅類型。例如，預計長度近似重合與刀具直徑嘅一半；鑼槽唔同,噉凹槽嘅深度同刀具嘅直徑亦唔同.輪廓鑼加工長度取決於刀具嘅直徑同異形曲面。

加工時間可以從下面嘅公式計算。

T_m\ \mathrm {[min]} = {Longitud\ de\ aproximaci\acute{o}n\ \mathrm {[mm]}+ Longitud\ pieza\ \mathrm {[mm]} \over f\ \ mathrm {[mm/min]}}

其中**T<sub>m</sub>**係加工時間，**f** 係進畀速度。

### 切削力

切削力係一個需要考慮嘅參數，以防止喺刀具同工件嘅破損同變形.呢個參數係一個進步鑼功能，切割速度快，可加工嘅材料，材料嘅硬度，刀具嘅特點同切屑嘅平均厚度。所有呢啲因素都包含喺一個名為特定嘅切削力,單位係N / mm²

### 切割能力
通常表示需要執行一個特定嘅加工切削功率（Pc）千瓦（kW）同排屑，具體嘅切削力同路由器嘅性能體積值計算。呢個特定嘅切削力（Kc）係根據被加工材料，刀具幾何形狀，切屑厚度等類型確定。

為咗獲得正確嘅功率值，得到嘅值應除以一個畀定嘅無量綱值，考慮到機器（*p*）嘅性能。呢個值係有效嘅切削加工性能之間嘅比例，即喺該工具所需嘅功率；關於電源消耗本機嘅主傳動電機。

P_c\ \mathrm {[kW]} = {A_c\ \mathrm {[mm]} \times p\ \mathrm {[mm]} \times f\ \mathrm {\left [ {mm \over min} \right ]} \times k_c \mathrm {\left [ {N \over mm^2} \right ]} \over 60 \mathrm {\left [ {s \over min} \right ]} \times 10^3 \ mathrm {\left [ {mm \over m} \right ]} \times 10^3 \mathrm {\left [ {W \over kW} \right ]} \times \rho} = {A_c \times p \times f \times k_c \over 60 \times 10^6 \times \rho}

其中*P<sub>c</sub>* 係切削功率，*A<sub>c</sub>* 係切割寬度，*p* 切削深度，*f* 係進畀率，*K<sub>c</sub>* 係具體嘅切削力，*p* 係機器嘅性能。

## 安全標準
當喺鑼機工作時，必須遵守某啲規定，以確保唔會發生任何事故造成可能嘅傷害。
散光

**散光**（粵讀：saan² gwong¹，英文：'''Astigmatism'''，亦作：**亂視**）係眼嘅一種屈光不正常狀況，與角膜嘅弧度有關。
專業定義:眼球喺唔同子午線上屈光度唔同,形成兩條焦線同最小彌散斑嘅屈光狀態稱為散光

人類嘅眼並唔係完美嘅，如果角膜喺某一角度嘅弧度較彎，而另一啲角度則較扁平，光線便唔可以準確地聚焦喺視網膜上，呢種情況便稱為散光。散光患者睇嘢時會較難細微地睇清景物。一般情況下，散光並唔會獨自出現，患者嘅眼通常都會伴有近視或遠視。

散光嘅矯正方法：主要係配戴眼鏡，散光眼鏡喺某一角度會有特別嘅弧度，以矯正患者眼喺該角度嘅散光；隱形眼鏡或激光矯視手術亦可矯正散光嘅問題。

除咗角膜外，晶狀體嘅弧度唔一致，亦係造成散光嘅另一原因。

市場上經已有非常多種類嘅即棄散光隱形眼鏡，度數範圍足夠8 成以上散光患者，視光師建議無論配戴鏡框眼鏡，抑或隱形眼鏡，有散光問題便需要立即矯正，並唔係高散光度數先至需要矯正。

有部份人誤以為散光隱形眼鏡鏡片比一般隱形眼鏡厚，配戴時會感不適。其實隨著科技及物料嘅改進，現散光隱形眼鏡鏡片嘅厚已跟一般隱形眼鏡一樣，配戴起嚟亦冇任何分別。

## 參見
* 遠視
* 近視
* 老花